open-index/open-wikipedia-markdown huggingface dataset:
ಮೊಹಮ್ಮದ್ ಅಲಿ ಖಮರ್

**ಮೊಹಮ್ಮದ್ ಅಲಿ ಖಮರ್**ರವರು ಕೋಲ್ಕತಾದ ಬಾಕ್ಸಿಂಗ್ ಚಾಂಪಿಯನ್ ಆಗಿದ್ದಾರೆ. ಅವರು ೧೯೮೦ ರಲ್ಲಿ ಪಶ್ಚಿಮ ಬಂಗಾಳ ರಾಜ್ಯದ ರಾಜಧಾನಿಯಾದ ಕೊಲ್ಕತ್ತಾದ ಕಿದಿರ್‌ಪುರ್‌ನಲ್ಲಿ ಜನಿಸಿದರು.
  
## ಬಾಲ್ಯ 
ಖಮರ್ ಅವರು ಮಧ್ಯಮ ವರ್ಗದ ಕುಟುಂಬಕ್ಕೆ ಸೇರಿದವರು. ಅವರ ತಂದೆಯವರು ಬಾಕ್ಸಿಂಗ್‍ನ ಅಭಿಮಾನಿಯಾಗಿದ್ದು, ಅವರ ಮಗ ಯಶಸ್ವಿ ಬಾಕ್ಸರ್ ಆಗಿ ಹೊರಹೊಮ್ಮುವುದನ್ನು ನೋಡಲು ಬಯಸಿದ್ದರು. ಖಮರ್‌ರವರ ತಂದೆ, ಅವರನ್ನು ಕಿದಿರ್‌ಪುರ್‌ನ ದೈಹಿಕ ಶಿಕ್ಷಣದ ಶಾಲೆಗೆ ಸೇರಿಸಿದರು.

ಅವರು ಎಂಟರ ವಯಸ್ಸಿನಲ್ಲೇ ಬಾಕ್ಸಿಂಗ್ ತರಬೇತಿ ಪಡೆದುಕೊಂಡರು. ಆ ಸಂಸ್ಥೆಯಲ್ಲಿ, ಖಮರ್‌ ಚೀನ ಭಾಯಿರವರನ್ನು ಭೇಟಿಯಾದರು. ಅತ್ಯುತ್ತಮ ಬಾಕ್ಸರ್ ಮತ್ತು ತರಬೇತುದಾರರಾಗಿದ್ದ ಚೀನ ಭಾಯಿಯವರು ಅಲಿಯವರಲ್ಲಿರುವ ಪ್ರತಿಭೆಯನ್ನು ಗುರುತಿಸಿ ಅವರನ್ನು ಪ್ರಬಲವಾದ ಬಾಕ್ಸರ್ ಆಗಿ ಪರಿವರ್ತಿಸಬೆಕು ಎಂದು ನಿರ್ಧರಿಸಿದರು. ಚೀನ ಭಾಯಿಯವರ ಮಾರ್ಗದರ್ಶನದಲ್ಲಿ, ಬಾಕ್ಸಿಂಗ್‍ನ ಮೂಲಭೂತ ಅಂಶಗಳ ಕಲಿಕೆಯನ್ನು ಖಮರ್‌ರವರು ಪ್ರಾರಂಭಿಸಿದರು.

## ವೃತ್ತಿಜೀವನ 
೧೯೯೧ ರಲ್ಲಿ ಹೌರಾದಲ್ಲಿ ನಡೆದ ಪಶ್ಚಿಮ ಬಂಗಾಳ ಅಂತರ ಜಿಲ್ಲಾ ಚಾಂಪಿಯನ್‍ಶಿಪ್‍ನ ಗೆಲುವು ಖಮರ್‌ರವರ ಮೊದಲ ಸಾಧನೆಯಾಯಿತು. ಆಗ ಅವರು ಕೇವಲ ೧೧ ವರ್ಷದವರಾಗಿದ್ದರು. ೨೦೦೨ ರಲ್ಲಿ ಖಮರ್‌ರವರು ಪ್ರೆಸಿಡೆಂಟ್ ಕಪ್ ಬಾಕ್ಸಿಂಗ್ ಚಾಂಪಿಯನ್‍ಶಿಪ್‍ನ ಕ್ವಾರ್ಟರ್ ಫೈನಲ್ ಸುತ್ತಿಗೆ ತಲುಪಿದರು, ಅಲ್ಲಿ ಅವರು ಥೈಲ್ಯಾಂಡಿನ ಅದ್ಭುತ ಬಾಕ್ಸರ್ ಆಗಿರುವ ಸುಬಾನ್ ಪನ್ನೋಮ್‍ಗೆ ಸೋತರು. 

ಅದೇ ವರ್ಷದಲ್ಲಿ, ಖಮರ್‌ರವರು ಮ್ಯಾಂಚೆಸ್ಟರ್ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗೆದ್ದುಕೊಂಡು ಇಡೀ ಪ್ರಪಂಚವನ್ನು ಅಚ್ಚರಿಗೊಳಿಸಿದರು. ಅಂತಿಮ ಸುತ್ತಿನಲ್ಲಿ, ಇಂಗ್ಲೆಂಡ್‌ನ ಬಾಕ್ಸರ್ ಆದ ಡಾರ್ರೆನ್ ಲ್ಯಾಂಗ್ಲೆಯವರನ್ನು ೪೩ ಸೆಕೆಂಡುಗಳು ಉಳಿದಿರುವಾಗ ೨೭-೨೫ ಅಂಕಗಳ ಅಂತರದಿಂದ ಸೋಲಿಸಿ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ತಂದುಕೊಟ್ಟ ಮೊದಲ ಭಾರತೀಯ ಬಾಕ್ಸರ್ ಎನಿಸಿಕೊಂಡರು. ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗೆದ್ದ ನಂತರ, ಗಾಯಗಳ ದೀರ್ಘ ಸರಪಳಿಯನ್ನು ಎದುರಿಸಿದರು. ಕ್ರೀಡೆಯ ಅಡ್ಡಪರಿಣಾಮಗಳು ಖಮರ್‌ರವರಿಗೆ ಮುಂದೆ ತಮ್ಮ ವೃತ್ತಿಜೀವನದಲ್ಲಿ ಯಾವುದೇ ಪದಕಗಳನ್ನು ತಮ್ಮದಾಗಿಸಿಕೊಳ್ಳಲು ದಾರಿಮಾಡಿಕೊಡಲಿಲ್ಲ. ಅವರು ೨೦೦೨ ರ ಬುಸಾನ್ ಏಷ್ಯನ್ ಕ್ರೀಡಾಕೂಟದಲ್ಲಿ ಆಡಿದರು ಮತ್ತು ಈವೆಂಟ್‍ನ ಕ್ವಾರ್ಟರ್ ಫೈನಲ್ ಸುತ್ತಿನಲ್ಲಿ ಸೋತರು.

ಖಮರ್‌ರವರು ಕಣ್ಮಿಂಚಿನಂತಿನ ಪಾದಚಲನೆ, ರೇಜರ್‌ನಂತ ಹರಿತವಾದ ದಾಳಿ, ರೈಟ್ ಅಪ್ಪರ್ ಕಟ್ ಮತ್ತು ಸ್ಟ್ರೈಟ್ ರೈಟ್ ಲೆಫ್ಟ್ ಹುಕ್‍ನ ಮಾರಣಾಂತಿಕ ಸಂಯೋಜನೆಯ ಮೂಲಕ ತನ್ನ ಎದುರಾಳಿಯನ್ನು ಸದೆಬಡಿಯುವ ವಿಶೇಷವಾದ ಕೌಶಲ್ಯವನ್ನು ಹೊಂದಿದ್ದರು. ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅವರ ಅತ್ಯುತ್ತಮವಾದ ಪ್ರದರ್ಶನಕ್ಕೆ ೨೦೦೨ ರಲ್ಲಿ ಭಾರತ ಸರ್ಕಾರ ಪ್ರತಿಷ್ಠಿತ ಅರ್ಜುನ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು. ಕಿದಿರ್‌ಪುರ್‌ ಈಗ ಭಾರತದ ಮಹಿಳಾ ಬಾಕ್ಸರ್‌ಗಳ ಕೇಂದ್ರವಾಗಿದೆ. ಅಲ್ಲಿನ ತರಬೇತುದಾರರು ಖಮರ್‌ ಅವರನ್ನು ತಮ್ಮ ಪ್ರೇರಣೆಯಾಗಿ ಪರಿಗಣಿಸುತ್ತಾರೆ.

## ಪ್ರಶಸ್ತಿಗಳು
*ಅರ್ಜುನ ಪ್ರಶಸ್ತಿ, ೨೦೦೨
*ದ್ರೋಣ ಪ್ರಶಸ್ತಿ, ೨೦೨೨

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ತನ್ವೀರ್ ಸೇಟ್

**ತನ್ವೀರ್ ಅಜೀಜ್ ಸೇಟ್** (೩ ಅಕ್ಟೋಬರ್ ೧೯೬೬) ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಕರ್ನಾಟಕ ರಾಜ್ಯದಿಂದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಸದಸ್ಯರಾಗಿದ್ದಾರೆ. ಕರ್ನಾಟಕದ ಶಾಸನಸಭೆಯ ನಾಲ್ಕು ಅವಧಿಯ ಸದಸ್ಯ ತನ್ವೀರ್ ಸೇಟ್. ೨೦೧೬ ರ ಜೂನ್ ತಿಂಗಳಲ್ಲಿ ತನ್ವೀರ್ ಸೇಟ್ ಅವರು ಕರ್ನಾಟಕದ ಸಿದ್ದರಾಮಯ್ಯ ನೇತೃತ್ವದ ಸರ್ಕಾರದ ಕ್ಯಾಬಿನೆಟ್ ಸಚಿವರಾಗಿದ್ದಾರೆ.

## **ರಾಜಕೀಯ ಜೀವನ** 
ತನ್ವೀರ್ ಸೇಟ್ ಭಾರತೀಯ ರಾಷ್ಟ್ರೀಯ ಕಾಂಗ್ರೇಸಿನಿಂದ ಮತ್ತು ಕರ್ನಾಟಕದ ಮೈಸೂರು ನರಸಿಂಹರಾಜ ಕ್ಷೇತ್ರದ ಪ್ರತಿನಿಧಿಯಾಗಿದ್ದಾರೆ. ಇವರ ತಂದೆ ಹಿರಿಯ ಕಾಂಗ್ರೆಸ್ ನಾಯಕ ಅಜೀಜ್ ಸೇಟ್ನ.   ೨೦೦೨ರ ಉಪಚುನಾವಣೆಯಲ್ಲಿ ಸೇಟ್ ನರಸಿಂಹರಾಜ ವಿಧಾನಸಭೆ ಕ್ಷೇತ್ರವನ್ನು ಶೇಕಡ ೧೦೦ ಮತಗಳಿಂದ ಜನತಾ ದಳದ (ಸೆಕ್ಯುಲರ್) ವಿರುದ್ಧ ಜಯ ಸಾಧಿಸಿದರು. ೨೦೦೪ ರ ಮುಂದಿನ ಚುನಾವಣೆಯಲ್ಲಿ ಸೈಟ್ ಜನತಾ ದಳದಿಂದ ೨೦,೦೦೦ ಕ್ಕಿಂತಲೂ ಹೆಚ್ಚು ಮತದಾರರ ಸ್ಥಾನವನ್ನು ಪಡೆದರು.  ೨೦೦೮ ರ ವಿಧಾನಸಭೆಯ ಚುನಾವಣೆಯಲ್ಲಿ ಜನತಾ ದಳದ (ಸೆಕ್ಯುಲರ್) ಎಸ್. ನಾಗರಾಜು (ಸಂದೇಶ್) ಸುಮಾರು ೬೦೦೦ ಮತಗಳಿಂದ ಸೈಟ್ ಅವರನ್ನು ಸೋಲಿಸಿದರು. ೨೦೧೩ರ ಸೋಶಿಯಲ್ ಡೆಮಾಕ್ರಟಿಕ್ ಪಾರ್ಟಿಯ ಅಬ್ದುಲ್ ಮಜೀದ್ ಕೆ.ಹೆಚ್ ವಿರುದ್ಧ ೮೦೦೦ ಮತಗಳಿಂದ  ಅಸೆಂಬ್ಲಿ ಚುನಾವಣೆಯಲ್ಲಿ ಗೆದ್ದರು. ನರಸಿಂಹರಾಜ ಲೋಕಸಭಾ ಕ್ಷೇತ್ರದಿಂದ ೨೦೧೮ ರ ಕರ್ನಾಟಕ ಶಾಸನಸಭಾ ಚುನಾವಣೆಯಲ್ಲಿ ಸೇಟ್ ಗೆದ್ದರು. ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯನ್ನು ಸುಮಾರು ೧೭೦೦೦ ಮತಗಳಿಂದ ಸೋಲಿಸಿದರು.

ಇವರು ಪ್ರಾಥಮಿಕ ಮತ್ತು ಮಾಧ್ಯಮಿಕ ಶಿಕ್ಷಣ ಸಚಿವರು ಹಾಗೂ ಕರ್ನಾಟಕದ ಅಲ್ಪಸಂಖ್ಯಾತರ ಅಭಿವೃದ್ಧಿ ನಿಗಮ ಲಿಮಿಟೆಡ್  ಮತ್ತು ಕರ್ನಾಟಕದ ವಕ್ಫ್ ಇಲಾಖೆಯ ಉಸ್ತುವಾರಿ ಹಾಗೂ ಅಲ್ಪಸಂಖ್ಯಾತರ ಕಲ್ಯಾಣ ಸಚಿವರಾಗಿ ಅವರು ಕಾರ್ಯ ನಿರ್ವಹಿಸಿದ್ದಾರೆ.

## **ಸ್ಥಾನಗಳು** 
೧)೧೯೮೪ -೮೫ ಸದಸ್ಯ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್.

೨)೧೯೮೬ - ೧೯೯೦ ಉಪ ರಾಷ್ಟ್ರಪತಿ, ಎನ್ಎಸ್ಯುಐ, ಮೈಸೂರು ಜಿಲ್ಲೆ.

೩)೧೯೯೬-೨೦೦೧ ಕಾರ್ಪೊರೇಟರ್, ಮೈಸೂರು ಸಿಟಿ ಕಾರ್ಪೊರೇಶನ್.

೪) ೨೦೦೨-೨೦೦೪ ಸದಸ್ಯ, ೧೨ ನೇ ವಿಧಾನ ಸಭೆ.

೫) ೨೦೦೪-೨೦೦೭ ಸದಸ್ಯ, ೧೩ ನೇವಿಧಾನ ಸಭೆ.

೬) ೨೦೦೮-೨೦೧೩ ಸದಸ್ಯ, ೧೪ ನೇವಿಧಾನ ಸಭೆ.

೭) ೨೦೧೩ ರ ವರೆಗೆ ಸದಸ್ಯ, ೧೫ ನೇ ವಿಧಾನಸಭೆ.

೮) ೨೦೦೪-೨೦೦೬ ಕ್ಯಾಬಿನೆಟ್ ಸದಸ್ಯರು (ರಾಜ್ಯ ಸಚಿವ, ಕಾರ್ಮಿಕ ಮತ್ತು ಹಜ್) ಜಿಲ್ಲಾಧಿಕಾರಿ ಮಂತ್ರಿ ಮೈಸೂರು, ಕೊಡಗು ಮತ್ತು ರಾಯಚೂರು ಜಿಲ್ಲೆಗಳು.

೯) ೨೦೦೨-೨೦೧೩ಅಧ್ಯಕ್ಷ ಮತ್ತು ಸದಸ್ಯರ ಸಾಮರ್ಥ್ಯದಲ್ಲಿ ಕೆಲಸ, ವಿವಿಧ ಕರ್ನಾಟಕ ಶಾಸಕಾಂಗ ಸಮಿತಿಗಳಲ್ಲಿ.

೧೦) ೨೦೧೪-೨೦೧೫ ಅಧ್ಯಕ್ಷ, ಹಿಂದುಳಿದ ಮತ್ತು ಅಲ್ಪಸಂಖ್ಯಾತ ಸಮಿತಿ, ಕರ್ನಾಟಕ ವಿಧಾನಸಭೆ.

೧೧) ೨೦೧೫-೨೦೧೬ ಚೇರ್ಮನ್, ಅಶ್ಯೂರೆನ್ಸ್ ಕಮಿಟಿ,ಕರ್ನಾಟಕ ವಿಧಾನಸಭೆ.

೧೨) ೨೦೦೩ - ಕರ್ನಾಟಕದ ವಕ್ಫ್ ವ್ಯವಸ್ಥಾಪಕ ನಿರ್ದೇಶಕ ವರೆಗೆ ಡೆವಲಪ್ಮೆಂಟ್ ಕಾರ್ಪೊರೇಷನ್ಗೆ ಸಮರ್ಪಿಸಲಾಗಿದೆ.ಅದರ ಸಂಸ್ಥಾಪಕ ಅಧ್ಯಕ್ಷ ಲೇಟ್ ಶ್ರೀ. ಅಜೀಜ್ ಸೇಟ್.

೧೩) ೨೦೧೩ - ಇಲ್ಲಿಯವರೆಗೂ ಅಧ್ಯಕ್ಷರು, ಟಿಪ್ಪು ಸುಲ್ತಾನ್ ವಕ್ಫ್ ಎಸ್ಟೇಟ್, ಶ್ರೀರಂಗಪಟ್ಟಣ, ಮಂಡ್ಯ ಜಿಲ್ಲೆ.

೧೪) ೧೯.೦೬.೨೦೧೭ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣ ಸಚಿವ,ಇಲ್ಲಿಯವರೆಗೆ ಅಲ್ಪಸಂಖ್ಯಾತ ಅಭಿವೃದ್ಧಿ ಮತ್ತು ಔಕಾಫ್.

೧೫)೧೯೮೫ ಕರ್ನಾಟಕ ಸರ್ಕಾರ. ಅಧ್ಯಕ್ಷ, ಗುಣಮಟ್ಟ ಶಿಕ್ಷಣ ಸಂಸ್ಥೆಯಲ್ಲಿ. ಸರ್ಕಾರ ಮತ್ತು ಪ್ರೈ. ಉರ್ದು ಮೈಸೂರು ಜಿಲ್ಲೆಯ ಶಾಲೆ, ಸಂಸ್ಥಾಪಕ ಅಧ್ಯಕ್ಷ, ಅಜೀಜ್ ಸೇಟ್ ಮೆಮೋರಿಯಲ್ ಟ್ರಸ್ಟ್  ಅಧ್ಯಕ್ಷ.

೧೬)  ಅಜೀಜ್ ಸೈಟ್ ಸೊಸಿಯೊ ಎಜುಕೇಶನ್ ಟ್ರಸ್ಟ್. (ಅಸೆಟ್), ಮೈಸೂರು ಅಧ್ಯಕ್ಷ, ಹಜರತ್ ಅಲಿ ಎಜುಕೇಶನ್ ಟ್ರಸ್ಟ್, ಮೈಸೂರು  ಅಧ್ಯಕ್ಷ.

೧೭)  ಮಜ್ಲಿಸ್-ಇ-ರಿಫೌಲ್ ಮುಸಲ್ಮಿನ್ ಬಾಯ್ಸ್ ಮತ್ತು ಗರ್ಲ್ಸ್ ಆರ್ಫನೇಜ್, ಮೈಸೂರು ಅಧ್ಯಕ್ಷ, ಅಜೀಜ್ ಸೈಟ್ ಬೀಡಿ ಕಾರ್ಮಿಕರ ಸಂಘ ಮೈಸೂರು ಅಧ್ಯಕ್ಷ.

೧೮) ಮೈಸೂರು ನಗರ (ಜಿಲ್ಲೆ) ಬೀಡಿ ವರ್ಕರ್ಸ್ ಹೌಸಿಂಗ್ ಸಹಕಾರ ಸಂಘ, ಮೈಸೂರು ಅಧ್ಯಕ್ಷ, ಕರ್ನಾಟಕ ರಾಜ್ಯ ಬೀದಿ ಮಜ್ದೂರ್ ಅಸೋಸಿಯೇಷನ್ಅಧ್ಯಕ್ಷ, ಕಚ್ಚಿ ಮೆಮನ್ ಜಮಾತ್ ಮಸೀದಿ, ಮೈಸೂರು ಅಧ್ಯಕ್ಷ.

೧೯) ಲಯನ್ಸ್ ಕ್ಲಬ್ ಆಫ್ ಮೈಸೂರು ನಾರ್ತ್ ಚಾರಿಟೇಬಲ್ ಟ್ರಸ್ಟ್ ಸದಸ್ಯ, ಟೈಕೂನ್.

೨೦) ಸದಸ್ಯ, ಶ್ರೀ ಕಂಟೀರ್ವ ನರಸಿಂಹರಾಜ ಸ್ಪೋರ್ಟ್ಸ್ ಕ್ಲಬ್.

## **ಉಲ್ಲೇಖಗಳು** 
## ಉಲ್ಲೇಖಗಳು 
ವರ್ಗ:ರಾಜಕಾರಣಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ವರ್ಗ:ಕರ್ನಾಟಕ ರಾಜಕಾರಣಿಗಳು
ನಂದು ಮಹಾದೇವ್ ನಾಟೆಕರ್

**ನಂದು ಎಂ. ನಾಟೇಕರ್** (೧೨ ಮೇ ೧೯೩೩ - ೨೮ ಜುಲೈ ೨೦೨೧) ಇವರು ಭಾರತದ ರಾಷ್ಟ್ರೀಯ ಬ್ಯಾಡ್ಮಿಂಟನ್ ಚಾಂಪಿಯನ್ ಆಗಿದ್ದಾರೆ.

## ಜನನ
thumb
ನಂದು ಮಹಾದೇವ್ ನಾಟೆಕರ್ ಅವರು  ೧೨ ಮೇ ೧೯೩೩ರಲ್ಲಿ ಮಹಾರಾಷ್ಟ್ರದ ಸಾಂಗ್ಲಿಯಲ್ಲಿ ಜನಿಸಿದರು.

## ವೃತ್ತಿ
ನಾಟೇಕರ್ ಅವರ ೧೫ ವರ್ಷಗಳ ವೃತ್ತಿಜೀವನದಲ್ಲಿ ೧೦೦ ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ. ಇವರು ೧೯೫೬ರಲ್ಲಿ ವಿದೇಶದಲ್ಲಿ ಪ್ರಶಸ್ತಿಯನ್ನು ಗೆದ್ದ ಮೊದಲ ಭಾರತೀಯರಾಗಿದ್ದರು. ನಾಟೇಕರ್ ಅವರು ನಾಟೇಕರ್ ಸ್ಪೋರ್ಟ್ಸ್ ಮತ್ತು ಫಿಟ್‌ನೆಸ್(ಎನ್‌ಎಸ್‌ಎಫ್)ನ ನಿರ್ದೇಶಕರಾಗಿದ್ದರು.

ಇವರು ಪುರುಷರ ಡಬಲ್ಸ್ ರಾಷ್ಟ್ರೀಯ ಚಾಂಪಿಯನ್‌ಶಿಪ್ ಅನ್ನು ಒಟ್ಟು ಆರು ಬಾರಿ, ಪುರುಷರ ಸಿಂಗಲ್ಸ್ ರಾಷ್ಟ್ರೀಯ ಚಾಂಪಿಯನ್‌ಶಿಪ್ ಅನ್ನು ಒಟ್ಟು ಆರು ಬಾರಿ ಮತ್ತು ಮಿಶ್ರ ಡಬಲ್ಸ್ ರಾಷ್ಟ್ರೀಯ ಚಾಂಪಿಯನ್‌ಶಿಪ್ ಅನ್ನು ಒಟ್ಟು ಐದು ಬಾರಿ ಗೆದ್ದಿದ್ದಾರೆ.

ನಾಟೇಕರ್ ಇವರು ಮುಂಬೈನ ರಾಮ್‌ನಾರಾಯಣ್ ರುಯಾ ಕಾಲೇಜಿನ ಹಳೆಯ ವಿದ್ಯಾರ್ಥಿಯಾಗಿದ್ದರು. ಅವರ ಮಗ ಗೌರವ್ ನಾಟೇಕರ್ ಟೆನಿಸ್‌ನಲ್ಲಿ ಏಳು ಬಾರಿ ಭಾರತದ ರಾಷ್ಟ್ರೀಯ ಚಾಂಪಿಯನ್ ಆಗಿದ್ದಾರೆ.

## ನಿಧನ
ನಾಟೇಕರ್ ಅವರು ೨೮ ಜುಲೈ ೨೦೨೧ ರಂದು ಪುಣೆಯಲ್ಲಿ ನಿಧನರಾದರು. ಆಗ ಅವರಿಗೆ ೮೮ ವರ್ಷ.

## ಸಾಧನೆಗಳು 
*ಭಾರತದಲ್ಲಿ ರಾಷ್ಟ್ರೀಯ ಮಟ್ಟದ ಪುರುಷರ ಸಿಂಗಲ್ಸ್ ಚಾಂಪಿಯನ್‌ಶಿಪ್, ಡಬಲ್ಸ್ ಚಾಂಪಿಯನ್‌ಶಿಪ್ ಮತ್ತು ಮಿಶ್ರ ಡಬಲ್ಸ್ ಚಾಂಪಿಯನ್‌ಶಿಪ್ ಅನ್ನು ಅನೇಕ ಬಾರಿ ಗೆದ್ದಿದ್ದಾರೆ.
*ಆಲ್ ಇಂಗ್ಲೆಂಡ್ ಚಾಂಪಿಯನ್‌ಶಿಪ್‌ನಲ್ಲಿ ಇವರು ಕೊನೆಯ ೮ನೇ ಸ್ಥಾನಕ್ಕೆ ತಲುಪಿದ್ದಾರೆ.
*೧೯೫೪-೫೫ರ ಥಾಮಸ್ ಕಪ್ ಸರಣಿಯ ಸಮಯದಲ್ಲಿ ಮಲೇಷ್ಯಾದಲ್ಲಿ ಪ್ರಕಟಿಸಿದ ಸ್ಮರಣಿಕೆಯನ್ನು 'ದಿ ಗ್ರೇಟ್‌ಗಳಲ್ಲಿ' ಸೇರಿಸಲಾಗಿದೆ.
*೧೯೬೧ ರಲ್ಲಿ ಭಾರತದ ಅತ್ಯಂತ ಜನಪ್ರಿಯ ಕ್ರೀಡಾಪಟು ಎಂದು ಪ್ರಸಿದ್ಧರಾಗಿದ್ದರು.
*೧೯೯೧ ರಲ್ಲಿ ಮಾರಿಷಸ್‌ನ ಜಗತಿಕ್ ಮರಾಠಿ ಪರಿಷತ್ತಿನಲ್ಲಿ ಸನ್ಮಾನಿಸಲಾಯಿತು.
*೨೦೦೨ರಲ್ಲಿ *ಸಹ್ಯಾದ್ರಿ ನವರತ್ನ ಪುರಸ್ಕಾರ* ಪ್ರಶಸ್ತಿಯನ್ನು ನೀಡಲಾಯಿತು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಆಟಗಾರ
ವರ್ಗ:ಬ್ಯಾಡ್ಮಿಂಟನ್
ಉಮ್ಮಳ

**ಉಮ್ಮಳ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಂದು ಭಾವನೆ, ಅನಿಸಿಕೆ, ಅಥವಾ ಚಿತ್ತವೃತ್ತಿಯಾದ ದುಃಖ
* ಒಂದು ವ್ಯವಸ್ಥೆಯಲ್ಲಿನ ಅಸಂಖ್ಯಾತ ಅಣುಗಳ ಚಲನೆಯ ಸಮಗ್ರ ಪರಿಣಾಮವಾಗಿ ಪ್ರಕಟವಾಗುವ ಶಕ್ತಿಯ ಒಂದು ರೂಪವಾದ ಉಷ್ಣ
ಅಜ್ಮೇರ್ ಸಿಂಗ್

**ಅಜ್ಮೇರ್ ಸಿಂಗ್** (೧ ಫೆಬ್ರವರಿ ೧೯೪೦ - ೨೬ ಜನವರಿ ೨೦೧೦) ೧೯೬೪ ರ ಬೇಸಿಗೆ ಒಲಂಪಿಕ್ಸ್ ನಲ್ಲಿ ಸ್ಪರ್ಧಿಸಿದ ಭಾರತೀಯ ಓಟಗಾರರಾಗಿದ್ದರು, ಬ್ಯಾಂಕಾಕ್ನಲ್ಲಿ ನಡೆದ ೧೯೬೬ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕದ ವಿಜೇತರಾಗಿದ್ದರು, ನಂತರ ಚಂಡೀಗಢದ ಪಂಜಾಬ್ ವಿಶ್ವವಿದ್ಯಾಲಯದ ಕ್ರೀಡಾ ನಿರ್ದೇಶಕರಾಗಿ ಕಾರ್ಯನಿರ್ವಹಿಸಿದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಅವರು ೧೯೪೨ ರಲ್ಲಿ ಪಂಜಾಬ್‍ನ ಸಂಗ್ರೂರ್ ಜಿಲ್ಲೆಯ ಕುಪ್ ಕಲಾನ್ ಗ್ರಾಮದಲ್ಲಿ ಕಾರ್ಟರ್ ಸಿಂಗ್ ಔಲಾಕ್ ಮತ್ತು ಬಚಾನ್ ಕೌರ್ ಔಲಾಖ್ನ ಜಾಟ್ ಸಿಖ್ ರೈತ ಕುಟುಂಬದಲ್ಲಿ ಜನಿಸಿದರು. ಅವರು ಮಲೇರ್‌ಕೋಟ್ಲಾ ಸರ್ಕಾರಿ ಕಾಲೇಜಿನಲ್ಲಿ ಪದವಿ ಪಡೆದರು ಮತ್ತು ನಂತರ ಭೌತಿಕ ಶಿಕ್ಷಣದ ಪದವಿ(ಬಿ.ಪಿ.ಇ) ಲಕ್ಷ್ಮೀಬಾಯಿ ನ್ಯಾಷನಲ್ ಕಾಲೇಜ್ ಆಫ್ ಫಿಸಿಕಲ್ ಎಜುಕೇಶನ್, ಗ್ವಾಲಿಯರ್‌ನಲ್ಲಿ ಮಾಡಿದರು. ಇದರ ನಂತರ ಪಂಜಾಬ್ ವಿಶ್ವವಿದ್ಯಾಲಯದಿಂದ ಎಮ್.ಎ ಮತ್ತು ಅಂತಿಮವಾಗಿ, ಅವರು ಪಂಜಾಬ್ ವಿಶ್ವವಿದ್ಯಾನಿಲಯ ಚಂಡೀಗಢದಲ್ಲಿ ತಮ್ಮ ಪಿಎಚ್‌ಡಿ ಮಾಡಿದರು. ಫೆಡರಲ್ ಸರ್ಕಾರಕ್ಕೆ ವಿಶೇಷ ಶಿಕ್ಷಣ ಅಧಿಕಾರಿಯಾಗಿ ನಿಯೋಜನೆಗೊಂಡಿದ್ದರರ. ಅವರು ಲಕ್ಷ್ಮೀಬಾಯಿ ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಫಿಸಿಕಲ್ ಎಜುಕೇಶನ್, ಗ್ವಾಲಿಯರ್ ಮತ್ತು ಪಂಜಾಬ್ ವಿಶ್ವವಿದ್ಯಾಲಯ, ಚಂಡೀಗಢನಲ್ಲಿ ಮೌಲಾನಾ ಅಬುಲ್ ಕಲಾಂ ಅಧ್ಯಕ್ಷರೊಂದಿಗೆ ಕ್ರೀಡಾ ನಿರ್ದೇಶಕರಾಗಿಯೂ ಇದ್ದರು.

ಅವರು ೨೬ ಜನವರಿ ೨೦೧೦ ರ ಬೆಳಿಗ್ಗೆ, ತಮ್ಮ ೭೦ ನೇ ವಯಸ್ಸಿನಲ್ಲಿ ಚಂಡೀಗಢದಲ್ಲಿ ನಿಧನರಾದರು. ಮತ್ತು ಅವರು ಪತ್ನಿ, ಇಬ್ಬರು ಪುತ್ರರು ಮತ್ತು ಮೊಮ್ಮಕ್ಕಳನ್ನು ಅಗಲಿದ್ದಾರೆ. 

ಸಾಯುವ ಎರಡು ವರ್ಷಗಳ ಮೊದಲು, ಅಜ್ಮೇರ್ ಚಂಡೀಗಢದ ವೈದ್ಯಕೀಯ ಶಿಕ್ಷಣ ಮತ್ತು ಸಂಶೋಧನಾ ಸ್ನಾತಕೋತ್ತರ ಸಂಸ್ಥೆಗೆ ವೈದ್ಯಕೀಯ ಸಂಶೋಧನೆಗಾಗಿ ತನ್ನ ದೇಹವನ್ನು ದಾನ ಮಾಡುವುದಾಗಿ ಘೋಷಿಸಿದ್ದರು. ಅಲ್ಲದೆ, ಅಜ್ಮೀರ್ ಅವರ ನೆನಪಿಗಾಗಿ ಯಾವುದೇ ಸ್ಮಾರಕಗಳನ್ನು ನಿರ್ಮಿಸಬಾರದು ಎಂದು ಘೋಷಿಸಿದ್ದರು. ಅವರ ಎರಡೂ ಆಸೆಗಳನ್ನು ಅವರ ಕುಟುಂಬ ಪೂರೈಸಿದೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ವರ್ಗ:ಆಟಗಾರ
ತುಳುನಾಡಿನ ನದಿಗಳು

ದಕ್ಷಿಣ ಕನ್ನಡ ಮತ್ತು ಉಡುಪಿ ಜಿಲ್ಲೆಗಳ ಮೂಲಕ ಹರಿಯುವ ಕೆಲವು ನದಿಗಳ ಪಟ್ಟಿ ಇದು. ನದಿಯ ಹೆಸರುಗಳು ಅವು ಹರಿಯುವ ಪ್ರದೇಶವನ್ನು ಅವಲಂಬಿಸಿ ಬದಲಾಗುತ್ತದೆ. ಈ ಜಿಲ್ಲೆಗಳ ಬಹುತೇಕ ನದಿಗಳು ಪಶ್ಚಿಮಕ್ಕೆ ಹರಿಯುತ್ತವೆ ಮತ್ತು ಅರೇಬಿಯನ್ ಸಮುದ್ರವನ್ನು ಸೇರುತ್ತವೆ.

## ನೇತ್ರಾವತಿ
ನೇತ್ರಾವತಿ ನದಿಯ ಮೂಲ ಭಾರತದ ಕರ್ನಾಟಕ ರಾಜ್ಯದ ಪಶ್ಚಿಮ ಘಟ್ಟಗಳು. ಕುಮಾರಧಾರ, ನೇರಿಯಾರೆ, ಮಣಿಹಳ್ಳ ಮತ್ತು ಗುರುಪುರಾ ನದಿಗಳು ನೇತ್ರಾವತಿ ನದಿಗೆ ಸೇರುತ್ತವೆ. ಮಂಗಳೂರು, ಬಂಟ್ವಾಳ, ಪಾಣೆಮಂಗಳೂರು, ಧರ್ಮಸ್ಥಳ ಮತ್ತು ಉಳ್ಳಾಲ ಈ ನದಿಯ ತೀರದಲ್ಲಿರುವ ಕೆಲವು ಸ್ಥಳಗಳಾಗಿವೆ. ಈ ನದಿ ಮಂಗಳೂರಿನಲ್ಲಿ ಅರೇಬಿಯನ್ ಸಮುದ್ರಕ್ಕೆ ಸೇರುತ್ತದೆ. ನೆತ್ರಾವತಿ ನದಿ ದಕ್ಷಿಣ ಕನ್ನಡದ ಜೀವ ನಾಡಿ ಎಂದು ಕರೆಯಲ್ಪಡುತ್ತದೆ. ಇದರ ಉದ್ದವು 103 ಕಿಮೀ. ಇದು ಸುಮಾರು 1352 ಚದರ ಮೈಲುಗಳಷ್ಟು ವಿಸ್ತೀರ್ಣವನ್ನು ಹೊಂದಿದೆ. ಈ ನದಿಯ ನೀರನ್ನು ಕುಡಿಯಲು, ಮೀನುಗಾರಿಕೆ ಹಾಗೂ ವಿದ್ಯುತ್ ಉತ್ಪಾದನೆಗೆ ಬಳಸುತ್ತಾರೆ.

### ಕುಮಾರಧಾರ
ಕುಮಾರಧಾರ ನದಿ ಪಶ್ಚಿಮ ಘಟ್ಟಗಳಲ್ಲಿ ಹುಟ್ಟುತ್ತದೆ. ಈ ನದಿಯು ನೇತ್ರಾವತಿ ನದಿಗೆ ಸೇರುತ್ತದೆ. ಕುಕ್ಕೆ ಸುಬ್ರಹ್ಮಣ್ಯ ದೇವಾಲಯವು ಕುಮಾರಧಾರ ನದಿ ತೀರದಲ್ಲಿದೆ.

### ಗುರುಪುರ ಅಥವಾ ಫಲ್ಗುಣಿ ನದಿ
ಗುರುಪುರ ನದಿಯು ಮಂಗಳೂರಿನ ಗುರುಪುರ ಮೂಲಕ ಹರಿಯುತ್ತದೆ. ಬೆಂಗ್ರೆಯ ಬಳಿ ನೇತ್ರಾವತಿ ನದಿಯನ್ನು ಸೇರುತ್ತದೆ.

### ನಂದಿನಿ ಅಥವಾ ಪಾವಂಜೆ
ನಂದಿನಿ ಅಥವಾ ಪಾವಂಜೆ ನದಿ ಸಸಿಹಿತ್ಲು ಬಳಿ ಅರೇಬಿಯನ್ ಸಮುದ್ರಕ್ಕೆ ಸೇರುತ್ತದೆ. ಇದು ಕನಕಾಗಿರಿ(ಇರುವೈಲು)ನಲ್ಲಿ ಹುಟ್ಟುತ್ತದೆ. ಕಟೀಲು ಹಾಗೂ ಪಾವಂಜೆ ಮೂಲಕ ಹರಿಯುತ್ತದೆ.

### ಶಾಂಭವಿ
ಶಾಂಭವಿ ನದಿ ಮುಲ್ಕಿ ಪಟ್ಟಣದ ಮೂಲಕ ಹರಿಯುತ್ತದೆ.

### ಪಾಂಗಳ
ಈ ನದಿಯು ಪಂಗಳ ಗ್ರಾಮವನ್ನು ಮುಟ್ಟುತ್ತದೆ ಮತ್ತು ಮಟ್ಟಿ ಬಳಿ ಅರೇಬಿಯನ್ ಸಮುದ್ರವನ್ನು ಸೇರುತ್ತದೆ.

### ಉದ್ಯಾವರ
ಉದ್ಯಾವರ ನದಿಯು ಮಲ್ಪೆ ಬಳಿ ಅರೇಬಿಯನ್ ಸಮುದ್ರಕ್ಕೆ ಸೇರುತ್ತದೆ. ಉದ್ಯಾವರ ಮತ್ತು ಮಲ್ಪೆ ಈ ನದಿಯು ಹರಿಯುವ ಕೆಲವು ಸ್ಥಳಗಳಾಗಿವೆ.

### ಸ್ವರ್ಣ ಅಥವಾ ಸುವರ್ಣ
ಸ್ವರ್ಣ ನದಿಪರ್ವೂರ್, ಹಿರಿಯಾಡ್ಕ, ಪರಿಕ (ಉದ್ಯಾನ) ಹರ್ಗ, ಮಣಿಪಾಲ್, ಪೆರಾಂಪಳ್ಳಿ, ಉಪ್ಪೂರ್ ಮತ್ತು ಕಲ್ಯಾಣಪುರ ಮೂಲಕ  ಬೆಂಗ್ರೆಯಲ್ಲಿ ಅರೇಬಿಯನ್ ಸಮುದ್ರವನ್ನು ಸೇರುತ್ತದೆ. ಏ ನದಿಯು ಉಡುಪಿ ಜಿಲ್ಲೆಯ ಕುಡಿಯುವ ನೀರಿನ ಮುಖ್ಯ ಮೂಲವಾಗಿದೆ. 

### ಸೀತಾ
ನರಸಿಂಹ ಪರ್ವತದ ಮೇಲಿರುವ ಹೆಬ್ರಿಯ ಬಳಿ ಪಶ್ಚಿಮ ಘಟ್ಟಗಳಲ್ಲಿ ಈ ನದಿಯು ಹುಟ್ಟುತ್ತದೆ. ಈ ನದಿ ಉಡುಪಿ ತಾಲ್ಲೂಕಿನ ಮೂಲಕ ಹರಿಯುತ್ತದೆ. ಪ್ರಸಿದ್ಧ ಪಟ್ಟಣ ಬಾರ್ಕೂರು ಸೀತಾ ನದಿಯ ದಡದಲ್ಲಿದೆ.
## ಉಲ್ಲೇಖಗಳು
ವರ್ಗ:ನದಿಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಸತ್ಪಾಲ್ ಸಿಂಗ್

thumb
ಗುರು ಸತ್ಪಾಲ್ ಎಂದೂ ಕರೆಯಲ್ಪಡುವ ಸತ್ಪಾಲ್ ಸಿಂಗ್ (ಜನನ ೧ ಫೆಬ್ರವರಿ ೧೯೫೫), ಕುಸ್ತಿ ತರಬೇತುದಾರ ಮತ್ತು ಭಾರತದ ಮಾಜಿ ಕುಸ್ತಿಪಟು. ಅವರು ೧೯೮೨ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ವಿಜೇತರಾಗಿದ್ದರು ಮತ್ತು ೧೯೭೪ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಕಂಚಿನ ಪದಕ ವಿಜೇತರಾಗಿದ್ದರು. ಇಂದು ಅವರು ಒಲಿಂಪಿಕ್ ಪದಕ ವಿಜೇತರಾದ ಸುಶೀಲ್ ಕುಮಾರ್ ಮತ್ತು ರವಿ ಕುಮಾರ್ ದಹಿಯಾ ಅವರ ತರಬೇತುದಾರರಾಗಿ ಪ್ರಸಿದ್ಧರಾಗಿದ್ದಾರೆ. 

ಅವರಿಗೆ ೨೦೧೫ ರಲ್ಲಿ ಭಾರತವು ಮೂರನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಲಾಯಿತು.

## ಜೀವನಚರಿತ್ರೆ
ಸತ್ಪಾಲ್ ಅವರು ೧ ಫೆಬ್ರವರಿ ೧೯೫೫ ರಂದು ದೆಹಲಿ ಬವಾನಾ ಗ್ರಾಮದಲ್ಲಿ ಜನಿಸಿದರು. ಅವರು ದೆಹಲಿಯ ಹನುಮಾನ್ ಅಖಾರಾನಲ್ಲಿ ಪ್ರಸಿದ್ಧ ಕುಸ್ತಿ ತರಬೇತುದಾರ ಗುರು ಹನುಮಾನ್ ಅವರಿಂದ ತರಬೇತಿ ಪಡೆದರು. ಅವರು ೧೬ ವರ್ಷಗಳ ಕಾಲ ಭಾರತೀಯ ರಾಷ್ಟ್ರೀಯ ಚಾಂಪಿಯನ್ ಆಗಿದ್ದರು. ಅವರು ೧೯೭೪, ೧೯೭೮ ಮತ್ತು ೧೯೮೨ ಕಾಮನ್‌ವೆಲ್ತ್ ಆಟಗಳಲ್ಲಿ ೩ ಬೆಳ್ಳಿ ಪದಕಗಳನ್ನು ಗೆದ್ದು ಕಾಮನ್‌ವೆಲ್ತ್ ಆಟಗಳಲ್ಲಿ ಅಂತರರಾಷ್ಟ್ರೀಯ ಯಶಸ್ಸನ್ನು ಸಾಧಿಸಿದರು. ಏಷ್ಯನ್ ಗೇಮ್ಸ್‌ನಲ್ಲೂ, ಅವರು ಸತತ ಆಟಗಳಲ್ಲಿ ತಮ್ಮ ಪ್ರದರ್ಶನವನ್ನು ಸುಧಾರಿಸಿದರು, ೧೯೭೪ ರಲ್ಲಿ ಕಂಚು, ೧೯೭೮ ರಲ್ಲಿ ಬೆಳ್ಳಿ ಮತ್ತು ೧೯೮೨ ರಲ್ಲಿ ಚಿನ್ನದೊಂದಿಗೆ ಉತ್ತುಂಗಕ್ಕೇರಿದರು. ಸತ್ಪಾಲ್ ಅವರು ಕುಸ್ತಿಯಲ್ಲೂ ಉತ್ತಮರಾಗಿದ್ದರು. ಅವರು ಭಾರತ್ ಕುಮಾರ್ (೧೯೭೩), ರುಸ್ತಮ್-ಎ-ಹಿಂದ್ (೧೯೭೪ ಮತ್ತು ೧೯೭೫), ಭಾರತ್ ಕೇಸರಿ (೧೯೭೫), ರುಸ್ತಂ-ಎ-ಭಾರತ್ (೧೯೭೫), ಮಹಾ ಭಾರತ ಕೇಸರಿ (೧೯೭೬), ಮಹಾನ್ ಭಾರತ್ ಕೇಸರಿ (೧೯೭೬)  , ರುಸ್ತಂ-ಎ-ಜಮಾನ್ (೧೯೭೬), ಹಿಂದ್ ಕೇಸರಿ (೧೯೭೭), ಭಾರತ್ ಶ್ರೀ (೧೯೭೮) ಮತ್ತು ಭಾರತ್ ಬಲರಾಮ್ (೧೯೭೯) ನಂತಹ ಹಲವಾರು ಪ್ರಶಸ್ತಿಗಳನ್ನು ಗೆದ್ದರು.

ಸತ್ಪಾಲ್ ಈಗ ದೆಹಲಿಯ ಶಿಕ್ಷಣ ಸಹಾಯಕ ನಿರ್ದೇಶಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಅವರು ಸ್ಕೂಲ್ ಗೇಮ್ಸ್ ಫೆಡರೇಶನ್ ಆಫ್ ಇಂಡಿಯಾದ ಮುಖ್ಯ ಪೋಷಕರಾಗಿದ್ದಾರೆ.  ೧೯೮೮ ರಿಂದ ದೆಹಲಿ ಛತ್ರಸಾಲ್ ಸ್ಟೇಡಿಯಂನಲ್ಲಿ ಸಹ ತರಬೇತುದಾರ ವೀರೇಂದ್ರ ಸಿಂಗ್ ಅವರೊಂದಿಗೆ ಕುಸ್ತಿಯ ತರಬೇತಿಗಾಗಿ *ಅಖಾಡಾ* ಅನ್ನು ನಡೆಸುತ್ತಾರೆ. ಅವರು ಎರಡು ಬಾರಿ ಒಲಿಂಪಿಕ್ಸ್‌ ಪದಕ ವಿಜೇತದಾರ ಸುಶೀಲ್ ಕುಮಾರ್ ಮತ್ತು ರವಿ ಕುಮಾರ್ ದಹಿಯಾ ಅವರ ತರಬೇತುದಾರರಾಗಿ ಪ್ರಸಿದ್ಧರಾಗಿದ್ದಾರೆ. 

ಅವರಿಗೆ ೨೦೦೯ ರಲ್ಲಿ ಭಾರತ ಸರ್ಕಾರ ದ್ರೋಣಾಚಾರ್ಯ ಪ್ರಶಸ್ತಿ ನೀಡಲಾಯಿತು. ಅವರು ಈ ಹಿಂದೆ ೧೯೭೪ ರಲ್ಲಿ ಅರ್ಜುನ ಪ್ರಶಸ್ತಿ ಮತ್ತು ೧೯೮೩ ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.

## ಪ್ರಶಸ್ತಿಗಳು ಮತ್ತು ಸಾಧನೆಗಳು
* ೧೯೭೪:ಅರ್ಜುನ ಪ್ರಶಸ್ತಿ
* ೧೯೮೩:ಪದ್ಮಶ್ರೀ
* ೨೦೦೯:ದ್ರೋಣಾಚಾರ್ಯ ಪ್ರಶಸ್ತಿ
* ೧೬ ಬಾರಿ ರಾಷ್ಟ್ರೀಯ ಹೆವಿವೇಟ್ ಚಾಂಪಿಯನ್.
* ೨೦೧೫: ಪದ್ಮಭೂಷಣ 

thumb

## ಭಾಗವಹಿಸುವಿಕೆ
* ೧೯೮೦ ರ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಕುಸ್ತಿ - ಪುರುಷರ ಫ್ರೀಸ್ಟೈಲ್ ೧೦೦ ಕೆಜಿ

## ಉಲ್ಲೇಖಗಳು
*https://web.archive.org/web/20141211151146/http://khabar.ibnlive.in.com/news/40883/4/33

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ಕುಣಿಕೆ

thumb

**ಕುಣಿಕೆ**ಯು ಹಗ್ಗದ ಕೊನೆಯಲ್ಲಿರುವ ಒಂದು ಗೊಣಸು. ಇದರಲ್ಲಿನ ಗಂಟು ಭಾರ ಹೆಚ್ಚಾದಂತೆ ಬಿಗಿಯಾಗುತ್ತದೆ ಮತ್ತು ಭಾರ ಇಲ್ಲದಿದ್ದಾಗ ಇದನ್ನು ಸಡಿಲಿಸಬಹುದು. ಹಗ್ಗವನ್ನು ಕಂಬಕ್ಕೆ ಕಟ್ಟಲು ಈ ಗಂಟನ್ನು ಬಳಸಬಹುದು, ಆದರೆ ಕೊನೆಯು ಗೊಣಸನ್ನು ಮೇಲೆ ಸಾಗಿಸುವಂತೆ ಇರುವ ಸ್ಥಾನದಲ್ಲಿ ಇದ್ದಾಗ ಮಾತ್ರ. ಹಗ್ಗದ ಕೊನೆಯಲ್ಲಿ ಗೊಣಸನ್ನು ರಚಿಸುವ ಮೂಲಕ, ಮತ್ತು ನಂತರ ಗೊಣಸಿನ ಮುಖಾಂತರ ಹಗ್ಗದ ನಿಂತ ಕೊನೆಯ ಬಾಗನ್ನು ಸಾಗಿಸಿ ಗಂಟನ್ನು ಕಟ್ಟಲಾಗುತ್ತದೆ. ಕುಣಿಕೆಯ ಗಂಟು ಮೇಲುಗೈ ಗಂಟಿನ ಜಾರು ಸ್ವರೂಪವಾಗಿದೆ.

ಮರಣದಂಡನೆಯೊಂದಿಗೆ ಅತ್ಯಂತ ನಿಕಟವಾಗಿ ಸಂಬಂಧಿಸಿದ ಗಂಟೆಂದರೆ ವಧಕಾರನ ಗಂಟು. ಇದನ್ನು ವಧಕಾರನ ಕುಣಿಕೆ ಎಂದು ಕೂಡ ಕರೆಯಲಾಗುತ್ತದೆ. ಕಟ್ಟುವುದು ಮೂಲ ಕುಣಿಕೆಯನ್ನು ಹೋಲುತ್ತದೆ, ಆದರೆ ಗೊಣಸಿನ ಸುತ್ತ ಹಲವು ಸುತ್ತುಗಳನ್ನು ಸುತ್ತಿಸಲಾಗುತ್ತದೆ. ಇದಕ್ಕೆ ಕಾರಣವೆಂದರೆ ನೇಣನ್ನು ಹೆಚ್ಚು ಮಾನವೀಯ ಮಾಡುವುದಾಗಿತ್ತು. ಇಲ್ಲದಿದ್ದರೆ ಕುಣಿಕೆಯು ವ್ಯಕ್ತಿಯ ಕತ್ತನ್ನು ಮುರಿಯಬಹುದಿತ್ತು, ಮತ್ತು ಆ ವ್ಯಕ್ತಿಯ ಸಾವು ತಕ್ಷಣವಾಗುತ್ತಿತ್ತು. ಬದಲಾಗಿ ಹೀಗೆ ಮಾಡಿದರೆ ಅವರ ಕತ್ತು ಹಿಸುಕಿ ನಿಧಾನವಾಗಿ ಸಾವು ನೀಡಬಹುದು.

## ಹೆಚ್ಚಿನ ವಾಚನ
* Jack Shuler, *The Thirteenth Turn: A History of the Noose*, Public Affairs, 2014, 

ವರ್ಗ:ಗಂಟುಗಳು
ಉರುಳೆ

thumb|ಖಾಲಿ ತವರದ ಡಬ್ಬಿ

**ಉರುಳೆ**ಯು ಸಾಂಪ್ರದಾಯಿಕವಾಗಿ ಒಂದು ಮೂರು ಆಯಾಮದ ಘನವಾಗಿದೆ ಮತ್ತು ಅತ್ಯಂತ ಮೂಲಭೂತ ವಕ್ರರೇಖೀಯ ಜ್ಯಾಮಿತೀಯ ಆಕಾರಗಳಲ್ಲಿ ಒಂದಾಗಿದೆ. ಇದು ಮೇಲೆ ಮತ್ತು ಕೆಳಗೆ ಮುಚ್ಚಳಗಳನ್ನು ಹೊಂದಿರುವ ಒಂದು ಘನ ಭೌತಿಕ ತವರದ ಡಬ್ಬಿಯ ಆದರ್ಶೀಕೃತ ಸ್ವರೂಪವಾಗಿದೆ. ಈ ಸಾಂಪ್ರದಾಯಿಕ ನೋಟವನ್ನು ಈಗಲೂ ಜ್ಯಾಮಿತಿಯ ಮೂಲರೂಪದ ಶಾಸ್ತ್ರಗ್ರಂಥಗಳಲ್ಲಿ ಬಳಸಲಾಗುತ್ತದೆ, ಆದರೆ ಮುಂದುವರಿದ ಗಣಿತೀಯ ದೃಷ್ಟಿಕೋನವು ಅನಂತ ವಕ್ರರೇಖೀಯ ಮೇಲ್ಮೈಗೆ ವರ್ಗಾಯಿಸಿದೆ ಮತ್ತು ಹೀಗೆಯೇ ಈಗ ಉರುಳೆಯನ್ನು ಜ್ಯಾಮಿತಿ ಹಾಗೂ ಟೊಪಾಲಜಿಯ ವಿವಿಧ ಆಧುನಿಕ ಶಾಖೆಗಳಲ್ಲಿ ವ್ಯಾಖ್ಯಾನಿಸಲಾಗಿದೆ.

ಉರುಳೆಯಾಕಾರದ ಮೇಲ್ಮೈ ಎಂದರೆ ಒಂದು ನಿರ್ದಿಷ್ಟ ರೇಖೆಗೆ ಸಮಾನಾಂತರವಾಗಿರುವ ಮತ್ತು ಈ ನಿರ್ದಿಷ್ಟ ರೇಖೆಗೆ ಸಮಾನಾಂತರವಾಗಿರದ ಸಮತದಲ್ಲಿನ ಒಂದು ನಿರ್ದಿಷ್ಟ ಸಮತಲ ಬಾಗಿನ ಮೂಲಕ ಸಾಗುವ ಎಲ್ಲ ರೇಖೆಗಳ ಮೇಲಿನ ಎಲ್ಲ ಬಿಂದುಗಳನ್ನು ಹೊಂದಿರುವ ಮೇಲ್ಮೈ. ಸಮಾನಾಂತರ ರೇಖೆಗಳ ಈ ಕುಟುಂಬದಲ್ಲಿನ ಯಾವುದೇ ರೇಖೆಯನ್ನು ಉರುಳೆಯಾಕಾರದ ಮೇಲ್ಮೈಯ ಘಟಕ ಎಂದು ಕರೆಯಲಾಗುತ್ತದೆ. ಚಲನಶಾಸ್ತ್ರದ ದೃಷ್ಟಿಕೋನದಿಂದ, ಆಧಾರರೇಖೆ ಎಂದು ಕರೆಯಲ್ಪಡುವ ಒಂದು ಸಮತಲ ಬಾಗನ್ನು ನೀಡಿದಾಗ, ಉರುಳೆಯಾಕಾರದ ಮೇಲ್ಮೈ ಎಂದರೆ ಆಧಾರರೇಖೆಯ ಸಮತಲದಲ್ಲಿರದ ಜನರೇಟ್ರಿಕ್ಸ್ ಎಂದು ಕರೆಯಲ್ಪಡುವ ರೇಖೆಯಿಂದ ರಚಿಸಲ್ಪಟ್ಟ ಮತ್ತು ತನಗೆ ಸಮಾನಾಂತರವಾಗಿ ಚಲಿಸುವ ಮತ್ತು ಯಾವಾಗಲೂ ಆಧಾರರೇಖೆಯ ಮೂಲಕ ಸಾಗುವ ಮೇಲ್ಮೈ. ಜನರೇಟ್ರಿಕ್ಸ್‌ನ ಯಾವುದೇ ನಿರ್ದಿಷ್ಟ ಸ್ಥಾನವು ಉರುಳೆಯಾಕಾರದ ಮೇಲ್ಮೈಯ ಒಂದು ಅಂಶವಾಗಿದೆ.

ಒಂದು ಉರುಳೆಯಾಕಾರದ ಮೇಲ್ಮೈ ಮತ್ತು ಎರಡು ಸಮಾನಾಂತರ ಸಮತಲಗಳಿಂದ ಸುತ್ತುವರೆಯಲ್ಪಟ್ಟ ಘನಾಕೃತಿಯನ್ನು (ಘನ) ಉರುಳೆ ಎಂದು ಕರೆಯಲಾಗುತ್ತದೆ. ಎರಡು ಸಮಾನಾಂತರ ಸಮತಲಗಳ ನಡುವಿನ ಉರುಳೆಯಾಕಾರದ ಮೇಲ್ಮೈಯ ಒಂದು ಅಂಶದಿಂದ ನಿರ್ಧಾರಿತವಾದ ರೇಖೀಯ ಖಂಡಗಳನ್ನು ಉರುಳೆಯ ಅಂಶ/ಘಟಕ ಎಂದು ಕರೆಯಲಾಗುತ್ತದೆ. ಒಂದು ಉರುಳೆಯ ಎಲ್ಲ ಘಟಕಗಳು ಸಮಾನವಾದ ಉದ್ದವನ್ನು ಹೊಂದಿರುತ್ತವೆ. ಸಮಾನಾಂತರ ಸಮತಲಗಳ ಯಾವುದರಲ್ಲಾದರೂ ಇರುವ ಉರುಳೆಯಾಕಾರದ ಮೇಲ್ಮೈಯಿಂದ ಸುತ್ತುವರೆಯಲ್ಪಟ್ಟ ಪ್ರದೇಶವನ್ನು ಉರುಳೆಯ ಆಧಾರ ಎಂದು ಕರೆಯಲಾಗುತ್ತದೆ. ಒಂದು ಉರುಳೆಯ ಎರಡು ಆಧಾರಗಳು ‍ಸರ್ವಸಮಾನ ಆಕಾರಗಳಾಗಿವೆ. ಉರುಳೆಯ ಘಟಕಗಳು ಆಧಾರಗಳನ್ನು ಹೊಂದಿರುವ ಸಮತಲಗಳಿಗೆ ಸಮಕೋನದಲ್ಲಿದ್ದರೆ, ಆ ಉರುಳೆಯನ್ನು ಸಮ ಉರುಳೆ ಎಂದು ಕರೆಯಲಾಗುತ್ತದೆ, ಇಲ್ಲವಾದರೆ ಅದನ್ನು ಓರೆ ಉರುಳೆ ಎಂದು ಕರೆಯಲಾಗುತ್ತದೆ. ಆಧಾರಗಳು ಬಿಲ್ಲೆಗಳಾಗಿದ್ದರೆ (ಯಾವುದರ ಸೀಮೆಯು ಒಂದು ವರ್ತುಲವಾಗಿರುತ್ತದೆಯೋ ಅಂತಹ ಪ್ರದೇಶಗಳು) ಅಂತಹ ಉರುಳೆಯನ್ನು ವೃತ್ತಾಕಾರದ ಉರುಳೆ ಎಂದು ಕರೆಯಲಾಗುತ್ತದೆ. ಕೆಲವು ಮೂಲರೂಪದ ಶಾಸ್ತ್ರಗ್ರಂಥಗಳಲ್ಲಿ, ಉರುಳೆ ಎಂದರೆ ಯಾವಾಗಲೂ ವೃತ್ತಾಕಾರದ ಉರುಳೆ ಎಂದೇ ಅರ್ಥ.

## ಉಲ್ಲೇಖಗಳು
ವರ್ಗ:ಮೂಲರೂಪದ ಆಕಾರಗಳು
ಉದಯ್ ಚಂದ್

'' 'ಉದಿ ಚಂದ್' '' (ಜನನ ೨೫ ಜೂನ್ ೧೯೩೫) ನಿವೃತ್ತ ಭಾರತ ನ ಕುಸ್ತಿಪಟು ಮತ್ತು ಕುಸ್ತಿ ತರಬೇತುದಾರರಾಗಿದ್ದು, ಇವರು ಸ್ವತಂತ್ರ ಭಾರತದಿಂದ ಮೊದಲ ವೈಯಕ್ತಿಕ ವಿಶ್ವ ಚಾಂಪಿಯನ್ಷಿಪ್ ವಿಜೇತರಾಗಿದ್ದಾರೆ.

೧೯೬೧ ರಲ್ಲಿ  ಅವರು ಭಾರತ ಸರ್ಕಾರ ವ್ರೆಸ್ಲಿಂಗ್ನಲ್ಲಿ ಮೊದಲ ಅರ್ಜುನ ಪ್ರಶಸ್ತಿ ಪ್ರಶಸ್ತಿಯನ್ನು ಪಡೆದರು. 

## **ಜನನ**
ಉದಯ್ ಚಂದ್ ಅವರು ಹುಟ್ಟಿದು ೨೫ ಜೂನ್ ೧೯೩೫ರಲ್ಲಿ ಹಿಸಾರ್ ಜಿಲ್ಲೆಯ ಜಾಂಡ್ಲಿ ಗ್ರಾಮದಲ್ಲಿ ಜನಿಸಿದರು. ಪ್ರಸ್ತುತ ಇವರು ಹಿಸಾರ್ ನಲ್ಲಿ ವಾಸಿಸುತಿದ್ದಾರೆ.    

## **ವೃತ್ತಿ ಜೀವನ** 
thumb|246x246px|ಕಂಚಿನ ಪದಕ
ಅವರು ಭಾರತೀಯ ಸೇನೆಯೊಂದಿಗೆ ತಮ್ಮ ವೃತ್ತಿಯನ್ನು ಪ್ರಾರಂಭಿಸಿದರು. ಅವರು ೧೯೬೧ ರಲ್ಲಿ ಯೋಕೊಹಾಮಾದಲ್ಲಿ ನಡೆದ ವರ್ಲ್ಡ್ ವ್ರೆಸ್ಲಿಂಗ್ ಚಾಂಪಿಯನ್ಶಿಪ್ಸ್ನಲ್ಲಿ ಲೈಟ್ ವೈಟ್ (೬೭ಕ್ರಎಜಿ)ಫ್ರೀಸ್ಟೈಲ್ನಲ್ಲಿ ಕಂಚಿನ ಪದಕ ಪಡೆಯುವ ಮೂಲಕ ಇತಿಹಾಸವನ್ನು ರಚಿಸಿದ್ದಾರೆ.  ಅವರ ಸಾಧನೆಗಳಿಗಾಗಿ ಅವರು ೧೯೬೧ರಲ್ಲಿ ಭಾರತದ ಅಧ್ಯಕ್ಷರಿಂದ ಕುಸ್ತಿಯಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು.

ಅವರು ರೋಮ್ ೧೯೬೦,ಟೋಕಿಯೋ ೧೯೬೪, ಮೆಕ್ಸಿಕೊಸಿಟಿ ೧೯೬೮ ಎಂಬ ಮೂರು ಒಲಂಪಿಕ್ ಕ್ರೀಡಾಕೂಡಗಳಲ್ಲಿ ಪಾಲ್ಗೊಂಡರು ಮತ್ತು ಮೆಕ್ಸಿಕೊ ಸಿಟಿಯಲ್ಲಿ ೬ನೇ ಶ್ರೇಯಾಂಕವನ್ನು ಗಳಿಸಿದರು.

ಏಷಿನ್ ಗೇಮ್ಸ್ ನಲ್ಲೆ ಎರಡು ಭಾರಿ ಪಾಲ್ಗೊಳ್ಳುವ ಮೂಲಕ ಇವರು ಎರಡು ಬೆಳ್ಳಿಯ ಪದಕವನ್ನು ೭೦ಕೆಜಿ ಫ್ರೀಸ್ಟೈಲ್ ಮತ್ತು ೭೦ಕೆ.ಜಿ. ಗ್ರೆಕೊ-ರೋಮನ್ನಲ್ಲಿ ೧೯೬೨ರ ಏಷ್ಯನ್ ಕ್ರೀಡಾಕೂಡದಲ್ಲಿ ಹಾಗು ೭೦ಕೆ.ಜಿ. ಫ್ರೀಸ್ಟೈಲ್ ನಲ್ಲಿ ೧೯೬೬ರ ಏಷ್ಯನ್ ಗೇಮ್ಸ್ ಬ್ಯಾಂಕಾಕ್ನಲ್ಲಿ ಕಂಚಿನ ಪದಕ ಗೆದ್ದರು.ಇದರ ಜೊತೆಯಲ್ಲಿ ಅವರು ನಾಲ್ಕು ವಿಭಿನ್ನ ವಿಶ್ವ ಕುಸ್ತಿ ಚಾಂಪಿಯನ್  ಶಿಪ್ (ಯೋಕೋಹಾಮಾ ೧೯೬೧,ಮ್ಯಾಂಚೆಸ್ಟರ್ ೧೯೬೫, ದೆಹಲಿ ೧೯೬೭ ಮತ್ತು ಎಡ್ಮಂಟನ್ ೧೯೭೦)ಗಳಲ್ಲಿ ಪಾಲ್ಗೊಂಡಿದ್ದರು.  ಸ್ಕಾಟ್ಲೆಂಡ್ನ ಮತ್ತು ಎಡಿನ್ ಬರ್ಗ್ ನಲ್ಲಿ ನಡೆದ ೧೯೭೦ರ ಬ್ರಿಟಿಷ್ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಅವರು ಅತ್ಯುತ್ತಮ ಚಿನ್ನದ ಪದಕದೊಂದಿಗೆ ತಮ್ಮ ಹೊಳೆಯುವ ವೃತ್ತಿಜೀವನವನ್ನು  ಮುಕ್ತಯಗೂಳಿಸಿದರು.ಅವರು ೧೯೫೮ ರಿಂದ ೧೯೭೦ ರವರೆಗೆ ಭಾರತದಲ್ಲಿ  ರಾಷ್ಟ್ರೀಯ ಚಾಂಪಿಯನ್ ಆಗಿಯೇ ಉಳಿದರು.

## **ನಂತರದ ಜೀವನ** 
ಭಾರತೀಯ ಸೈನ್ಯದಿಂದ ನಿವೃತ್ತರಾದ ನಂತರ,ಚೌಧರಿ ಚರಣ್ ಸಿಂಗ್ ಹರಿಯಾಣ ಕೃಷಿ ವಿಶ್ವವಿದ್ಯಾಲಯದಲ್ಲಿ ಸೇರಿದರು,ಹಿಸಾರ್ ತರಬೇತುದಾರರಾಗಿ ೧೯೭೦ರಿಂದ ೧೯೯೬ರ ವರಗೆ ಅವರು ಸೇವೆಗಳನ್ನು ಸಲ್ಲಿಸಿದರು.ತರಬೇತುದಾರನಾಗಿ ಅವರು ಅನೇಕ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಕುಸ್ತಿಪಟುಗಳನ್ನು ಗೆದ್ದರು. ಇಂದಿಗೂ ಕುಸ್ತಿ ಪಟು ಆಗಲು ಬಂದವರಿಗೆ ಇವರು ಮಾರ್ಗದಶಿಗಳಾಗಿದ್ದಾರೆ. 

## **ಪ್ರಶಸ್ತಿಗಳು** 
ಅವರಿಗೆ  ಭಾರತ ಸರ್ಕಾರವು  ೧೯೬೧ ರಲ್ಲಿ, ಕುಸ್ತಿಯಲ್ಲಿ ಮೊದಲ ಅರ್ಜುನ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ. ಅದೇ ವರುಷ ಅವರು ಕಂಚಿನ ಪದಕವನ್ನು ಗೆದ್ದರು. ೧೯೭೦ ರಲ್ಲಿ ಅವರು ಚಿನ್ನದ ಪದಕವನ್ನು ತಮ್ಮದಾಗಿಸಿಕೂಂಡರು.

## **ಉಲ್ಲೇಖಗಳು**
## ಉಲ್ಲೇಖಗಳು
ಟಿ.ಸಿ.ಯೋಹನ್ನಾನ್

**ತಡತುವಿಲಾ ಚಂದಾಪಿಳ್ಳೈ ಯೋಹಾನನ್** (ಜನನ ೧೯ ಮೇ ೧೯೪೭) ಅವರು ಭಾರತದ ಮಾಜಿ ಲಾಂಗ್ ಜಂಪರ್ ಆಗಿದ್ದು, ಸುಮಾರು ೩ ದಶಕಗಳ ಕಾಲ ಲಾಂಗ್ ಜಂಪ್‌ನಲ್ಲಿ ರಾಷ್ಟ್ರೀಯ ದಾಖಲೆ ಹೊಂದಿದ್ದರು. ಅವರು ೧೯೭೬ ರಲ್ಲಿ ಕೆನಡಾದ ಕ್ವಿಬೆಕ್‌ನ ಮಾಂಟ್ರಿಯಲ್‌ನಲ್ಲಿ ನಡೆದ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಿದರು. ಕೇರಳ ರಾಜ್ಯದವರಾದ ಯೋಹಾನನ್, ೧೯೭೪ ರಲ್ಲಿ ಭಾರತದಲ್ಲಿ ಲಾಂಗ್ ಜಂಪ್‌ಗೆ ನೀಡಿದ ಹೊಸ ಆಯಾಮಕ್ಕಾಗಿ ಹೆಸರುವಾಸಿಯಾದರು. ಈ ಸಂದರ್ಭವು ೧೯೭೪ ರ ಟೆಹ್ರಾನ್ ಏಷ್ಯನ್ ಗೇಮ್ಸ್ ಆಗಿತ್ತು, ಅಲ್ಲಿ ಅವರು ೮.೦೭ ಮೀಟರ್‌ ದೂರವನ್ನು ಹಾರುವುದರ ಮೂಲಕ ಹೊಸ ಏಷ್ಯನ್ ದಾಖಲೆ ನಿರ್ಮಿಸಿದರು.

## ಆರಂಭಿಕ ಜೀವನ
ಯೋಹಾನನ್ ೧೯೪೭ರ ಮೇ ೧೯ ರಂದು, ಕೇರಳದ ಇಂದಿನ ಕೊಲ್ಲಂ ಜಿಲ್ಲೆಯಲ್ಲಿ ಇರುವ ಮರಣಾಡು ಗ್ರಾಮದಲ್ಲಿ ಚಂದಾಪಿಳ್ಳೈ ಮತ್ತು ಸಾರಮ್ಮ ಅವರ ಆರು ಮಕ್ಕಳಲ್ಲಿ ಕಿರಿಯವರಾಗಿ ಜನಿಸಿದರು. ೧೯೬೪ರಲ್ಲಿ ಎಳುಕೋಣೆ ಪಂಚಾಯಿತಿಯ ಇಂಟರ್-ಸ್ಕೂಲ್ ಮೀಟ್ಸ್‌ನಲ್ಲಿ ಯೋಹಾನನ್ ತನ್ನ ಆರಂಭಿಕ ಅಥ್ಲೆಟಿಕ್ಸ್ ಅನುಭವವನ್ನು ಪಡೆದರು. ಅವರು ಭಿಲಾಯಿ ಸ್ಟೀಲ್ ಪ್ಲಾಂಟ್‌ನಲ್ಲಿ ಕೆಲಸಕ್ಕೆ ಸೇರಿದರು, ೧೯೬೯ ರಲ್ಲಿ ಸ್ಟೀಲ್ ಪ್ಲಾಂಟ್ಸ್ ಸ್ಪೋರ್ಟ್ಸ್ ಮೀಟ್‌ನಲ್ಲಿ ತಮ್ಮ ಪ್ಲಾಂಟ್ ಅನ್ನು ಪ್ರತಿನಿಧಿಸಿದರು ಮತ್ತು ಅದೇ ವರ್ಷದಲ್ಲಿ ಮೊದಲ ಬಾರಿಗೆ ರಾಷ್ಟ್ರೀಯ ಮಟ್ಟದಲ್ಲಿ ಅಥ್ಲೆಟಿಕ್ಸ್‌ನಲ್ಲಿ ಪಾಲ್ಗೊಂಡರು. ಲಾಂಗ್ ಜಂಪ್‌ನಲ್ಲಿ ನಾಲ್ಕನೇ ಸ್ಥಾನ ಮತ್ತು ಟ್ರಿಪಲ್ ಜಂಪ್‌ನಲ್ಲಿ ಐದನೇ ಸ್ಥಾನ ಪಡೆದರು. ೧೯೭೦ ರಲ್ಲಿ ಲಾಂಗ್ ಜಂಪ್ ಸ್ಪರ್ಧೆಯಲ್ಲಿ ದ್ವಿತೀಯ ಸ್ಥಾನದಲ್ಲಿದ್ದರು ಮತ್ತು ೧೯೭೧ ರಲ್ಲಿ ಪಟಿಯಾಲಾದಲ್ಲಿ ೭.೬೦ ಮೀಟರ್‌ ತಲುಪುವ ಮೂಲಕ ರಾಷ್ಟ್ರೀಯ ದಾಖಲೆ ನಿರ್ಮಿಸಿದರು. ಸಿಂಗಾಪುರದಲ್ಲಿ ನಡೆದ ಅಂತರರಾಷ್ಟ್ರೀಯ ಪಂದ್ಯಾವಳಿಯಲ್ಲಿ ಭಾರತವನ್ನು ಪ್ರತಿನಿಧಿಸಲು ಆಯ್ಕೆಯಾದ ಅವರು ಲಾಂಗ್ ಮತ್ತು ಟ್ರಿಪಲ್ ಜಂಪ್ ಎರಡರಲ್ಲೂ ಚಿನ್ನದ ಪದಕಗಳನ್ನು ಗೆದ್ದರು ೧೯೭೨ ರಲ್ಲಿ ಅವರು ರಾಷ್ಟ್ರೀಯ ಟ್ರಿಪಲ್ ಜಂಪ್ ಪ್ರಶಸ್ತಿಯನ್ನು ತಮ್ಮ ಚೀಲಕ್ಕೆ ಸೇರಿಸಿಕೊಂಡರು. ಅವರ ೭.೭೮ ಮೀಟರ್ ಜಿಗಿತವು ೧೯೭೩ ರಲ್ಲಿ ಹೊಸ ರಾಷ್ಟ್ರೀಯ ದಾಖಲೆಯನ್ನು ಸೃಷ್ಟಿಸಿತು. ಅವರು ಟೆಹ್ರಾನ್ ಏಷ್ಯನ್ ಗೇಮ್ಸ್‌ನಲ್ಲಿ ೮.೦೭ ಮೀ ಏಷ್ಯನ್ ದಾಖಲೆಯೊಂದಿಗೆ ಚಿನ್ನವನ್ನು ಗೆದ್ದರು ಮತ್ತು ಕಾಂಟಿನೆಂಟಲ್ ಈವೆಂಟ್‌ನಲ್ಲಿ ೮ ಮೀಟರ್‌ಗಳಷ್ಟು ಜಿಗಿದ ಮೊದಲ ಏಷ್ಯನ್ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. ಇದು ಭಾರತೀಯ ರಾಷ್ಟ್ರೀಯ ದಾಖಲೆಯೂ ಆಗಿತ್ತು, ಇದು ೩೦ ವರ್ಷಗಳವರೆಗೆ ಅವಿರೋಧವಾಗಿ ಉಳಿಯಿತು. ಅವರು ಮುಂದಿನ ವರ್ಷ ಜಪಾನ್‌ಗೆ ಆಹ್ವಾನಿಸಲ್ಪಟ್ಟರು ಮತ್ತು ಟೋಕಿಯೊ, ಹಿರೋಷಿಮಾ, ಕೋಬೆಯಲ್ಲಿ ನಡೆದ ಸ್ಪರ್ಧೆಗಳಲ್ಲಿ ಚಿನ್ನದ ಪದಕಗಳನ್ನು ಗೆದ್ದರು ಮತ್ತು ನಂತರ ಫಿಲಿಪೈನ್ಸ್ ಮತ್ತು ಸಿಬು ಚಾಂಪಿಯನ್‌ಶಿಪ್‌ಗಳಲ್ಲಿ ಅವರ ಯಶಸ್ಸನ್ನು ಪುನರಾವರ್ತಿಸಿದರು. ನಗರ. ೧೯೭೬ ರಲ್ಲಿ ಮಾಂಟ್ರಿಯಲ್ ಒಲಿಂಪಿಕ್ಸ್‌ನಲ್ಲಿ ಅಂತರಾಷ್ಟ್ರೀಯ ಸ್ಪರ್ಧೆಯಲ್ಲಿ ಅವರ ಕೊನೆಯ ಹಾರಾಟವಾಗಿತ್ತು. ಅದರ ನಂತರ ಅವರು ತಮ್ಮ ಬೂಟುಗಳನ್ನು ನೇತುಹಾಕಿದರು.

ಮೆಕ್ಯಾನಿಕಲ್ ಇಂಜಿನಿಯರಿಂಗ್‌ನಲ್ಲಿ ಡಿಪ್ಲೊಮಾ ಹೊಂದಿರುವ ಯೋಹಾನನ್ ಪ್ರಸ್ತುತ ಆಟೋಮೊಬೈಲ್ ದೈತ್ಯ ಟೆಲ್‌ಕೋ ನೊಂದಿಗೆ ಸಹಾಯಕ ಸಾರ್ವಜನಿಕ ಸಂಪರ್ಕ ಅಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಅವರನ್ನು ಬಾಂಬೆ ಮತ್ತು ಚೆನ್ನೈ ಕ್ರೀಡಾ ಪತ್ರಕರ್ತರ ಸಂಘ, ಲಯನ್ಸ್ ಕ್ಲಬ್, ಸ್ಪೋರ್ಟ್ಸ್‌ವೀಕ್ ಮತ್ತು ಟಾಟಾ ಸ್ಪೋರ್ಟ್ಸ್ ಕ್ಲಬ್ ಆಫ್ ಬಾಂಬೆ ಸಹ ಗೌರವಿಸಿದೆ.

ಅವರು ಮಾಜಿ ಭಾರತೀಯ ಕ್ರಿಕೆಟಿಗ ಟಿನು ಯೋಹಾನ್ನನ್ ಮತ್ತು ಮಗ ಟಿಸ್ವಿ ಯೋಹಾನ್ನನ್ ಅವರ ತಂದೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಸಿರಿ ಚಂದ್ ರಾಮ್

**ಸಿರಿ ಚಂದ್ ರಾಮ್** (ಜನನ ೨೬ ಜನವರಿ ೧೯೫೮) ಅವರು ದೆಹಲಿಯಲ್ಲಿ ೧೯೮೨ ರ ಏಷ್ಯನ್ ಗೇಮ್ಸ್‌ನಲ್ಲಿ ೨೦ ಕಿಲೋಮೀಟರ್ ರೋಡ್ ವಾಕ್ ಸ್ಪರ್ಧೆಯಲ್ಲಿ ಚಿನ್ನದ ಪದಕ ಗೆದ್ದ ಮಾಜಿ ಭಾರತೀಯ ಕ್ರೀಡಾಪಟು. ಅವರು ೧೯೮೪ ರ ಒಲಿಂಪಿಕ್ಸ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಿದ್ದರು. ಅವರಿಗೆ ಅರ್ಜುನ ಪ್ರಶಸ್ತಿ ಮತ್ತು ಪದ್ಮಶ್ರೀ ಪ್ರಶಸ್ತಿ ಪ್ರಧಾನ ಮಾಡಲಾಯಿತು.

## ಕ್ರೀಡಾ ಆಸಕ್ತಿ
ಚಾಂದ್ ರಾಮ್ ಎಂದು ಕರೆಯಲ್ಪಡುವ ಸಿರಿ ಚಾಂದ್ ರಾಮ್ ಅವರು ಅಥ್ಲೆಟಿಕ್ಸ್‌ನ ನಾನಾ ವಿಭಾಗಗಳಲ್ಲಿ ಪರಿಣಿತರಾದ ಕ್ರೀಡಾಪಟು. ಪ್ರಾರಂಭದಲ್ಲಿ ಪುರ್ಣವೇಗದ ಓಟ (ಸ್ಪ್ರಿಂಟ್) ಹಾಗೂ ಉದ್ದ ನೆಗೆತ (ಲಾಂಗ್ ಜಂಪ್) ಸ್ಪರ್ಧೆಗಳಲ್ಲಿ ಮೇಲ್ಮೆ ಸಾಧಿಸಿದರು. ಅವರಿಗೆ ೧೯೮೨ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ನೀಡಲಾಯಿತು. ೧೯೮೩ ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಯಿತು. ಹಕಾಮ್ ಸಿಂಗ್ ೧೯೭೮ ರಲ್ಲಿ ಮತ್ತು ಚಂದ್ ರಾಮ್ ೧೯೮೨ ರಲ್ಲಿ ಏಷ್ಯನ್ ಗೇಮ್ಸ್ನಲ್ಲಿ ಕ್ರಮವಾಗಿ ೨೦ ಕಿ.ಮೀ.ವಾಕ್ ರೇಸ್ನಲ್ಲಿ ಚಿನ್ನದ ಪದಕವನ್ನು ನೀಡಲಾಯಿತು. ಅಂದಿನಿಂದ ಈ ಪಂದ್ಯಾವಳಿಯಲ್ಲಿ ಕಾಂಟಿನೆಂಟಲ್ ಮಟ್ಟದಲ್ಲಿ ಯಾವುದೇ ಭಾರತೀಯರು ಚಿನ್ನದ ಪದಕವನ್ನು ಗೆಲ್ಲಲ್ಲಾಗಲಿಲ್ಲ. ೨೦ ಕಿ.ಮಿ. ಓಟವನ್ನು ಪೂರ್ಣಗೊಳಿಸಲು ಚಾಂದ್ ರಾಮ್ ೧ ಗಂಟೆ ೨೯ ನಿಮಿಷ ಮತ್ತು ೨೯ ಸೆಕೆಂಡುಗಳನ್ನು ತೆಗೆದುಕೊಂಡರು. ೨೦೦ ಮೀಟರ್ ಹಾಗೂ ೪೦೦ ಮೀಟರ್ ಓಟದ ಸ್ಪರ್ಧೆಗಳಲ್ಲಿ ಗೆದ್ದು ಭಾರತದ ಯಶಸ್ವಿ ಅಥ್ಲೀಟ್ ಎನಿಸಿಕೊಂಡರು.

## ರೋಮ್ ಒಲಿಂಪಿಕ್ಸ್
೧೯೮೪ ರಲ್ಲಿ ರೋಮ್‌ನಲ್ಲಿ ನಡೆದ ಒಲಿಂಪಿಕ್ಸ್‌ ಕ್ರೀಡಾಕೂಟದಲ್ಲಿ ೪೦೦ ಮೀಟರ್‌ ಓಟದ ಆರಂಭಿಕ ಸುತ್ತಿನಲ್ಲಿ ಚಾಂದ್ ರಾಮ್ ೪೦೦ ಮೀಟರ್‌ ಓಟವನ್ನು ೪೭.೬ ಸೆಕೆಂಡ್‌ಗಳಲ್ಲಿ ಪೂರ್ಣಗೊಳಿಸಿ ಎರಡನೆ ಯ ಸ್ಥಾನ ಗಳಿಸಿದರು. ಎರಡನೆಯ ಸುತ್ತಿನಲ್ಲಿ ಅವರು ಪುನಃ ತಮ್ಮ ದಾಖಲೆಯನ್ನು ಉತ್ತಮಗೊಳಿಸಿ, ೪೬.೫ ಸೆಕೆಂಡ್‌ಗಳಲ್ಲಿ ಪೂರ್ಣಗೊಳಿಸಿ ಎರಡನೆಯ ಸ್ಥಾನ ಗಳಿಸಿದರು.

## ಪ್ರಶಸ್ತಿಗಳು
*೧೯೮೨:ಅರ್ಜುನ್ ಪ್ರಶಸ್ತಿ

*೧೯೮೩:ಪದ್ಮಶ್ರೀ ಪ್ರಶಸ್ತಿ

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಡಯಾನಾ ಎಡುಲ್ಜಿ

**ಡಯಾನಾ ಫ಼್ರ್ಯಾಮ್ ಎಡುಲ್ಜಿ** (೨೬ ಜನವರಿ ೧೯೫೬) ಮಾಜಿ ಭಾರತೀಯ ಮಹಿಳಾ ಟೆಸ್ಟ್ ಕ್ರಿಕೆಟ್ರ್ ರಾಗಿದ್ದರು.ಅವರು ೧೯೮೩ ರಲ್ಲಿ  ಅರ್ಜುನ ಪ್ರಶಸ್ತಿಯನ್ನು 

ಪಡೆದಿದ್ದಾರೆ.೨೦೦೨ರಲ್ಲಿ ಪದ್ಮಶ್ರೀ ದೊರೆತಿದೆ.
## ಆರಂಭಿಕ ಜೀವನ 
ಅವರು ೧೯೫೬ರ ಜನವರಿ ೨೬ರಂದು  ಮುಂಬೈನಲ್ಲಿ ಜನಿಸಿದ್ದಾರೆ. ಚಿಕ್ಕ ವಯಸ್ಸಿನಲ್ಲೇ ಡಯಾನಾ ಕ್ರೀಡಾ ಕಡೆಗೆ ಒಲವನ್ನು ತೋರಿದರು. ಅವರ ಹವ್ಯಾಸಗಳು ದ್ವಿಚಕ್ರ ಸವಾರಿ ಮಾಡುವುದು ಮತ್ತು ಫ಼ುಟ್ ಬಾಲ್ ಆಡುವುದು.

ಕ್ರಿಕೆಟೆಗೆ ಬರುವ ಮುಂಚೆ, ಅವರು ಕಿರಿಯ ರಾಷ್ಟ್ರೀಯ ಮಟ್ಟದಲ್ಲಿ ಬ್ಯಾಸ್ಕೆಟ್ ಬಾಲ್ ಮತ್ತು ಟೇಬಲ್ ಟೆನ್ನಿಸ್ ಆಡುತ್ತಿದ್ದರು. ಆ ಸಮಯದಲ್ಲಿ ಮಹಿಳಾ ಕ್ರಿಕೆಟ್ ಭಾರತದಲ್ಲಿ ಹೆಚ್ಚು ಜನಪ್ರಿಯವಾಯಿತು.ನಂತರ ರೈಲ್ವೆ ಕಾಲೋನಿಯಲ್ಲಿ ಟೆನ್ನಿಸ್ ಚೆಂಡಿನೊಂದಿಗೆ ಕ್ರಿಕೆಟ್ ಆಡುತ್ತಾ ಬೆಳೆದರು. ಮಾಜಿ ಟೆಸ್ಟ್ ಕ್ರಿಕಿಟಿಗ, ಲಾಲಾ ಅಮರ್ನಾಥ್ ನಡೆಸಿದ ಕ್ರಿಕೆಟ್ ಶಿಬಿರದಲ್ಲಿ ತನ್ನ ಕ್ರಿಕೆಟ್ ಕೌಶಲ್ಯಗಳನ್ನು ಪ್ರದರ್ಶಿಸಿದ ನಂತರ, ಅವರು ರೈಲ್ವೆಗಾಗಿ ಆಡುವ ಅವಕಾಶವನ್ನು ಪಡೆದರು.ನಂತರ ಅವರ ಭಾರತೀಯ ರಾಷ್ಟ್ರೀಯ ಕ್ರಿಕೆಟ್ ತಂಡಕ್ಕೆ ನಿಧಾನವಾದ ಎಡಗೈ ಸಾಂಪ್ರದಾಯಿಕ ಬೌಲರ್ ಆಗಿ ಸೇವೆ ಸಲ್ಲಿಸಿದರು.
## ಸಾಧನೆಗಳು 
ಅವರು ೧೯೭೬ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ದ ತನ್ನ ಮೊದಲ ಸರಣಿಯನ್ನು ಆಡಿದರು.ಅವರು ೧೯೭೮ರಲ್ಲಿ ಇಂಗ್ಲೆಂಡ್ ವಿರುದ್ದ ಕ್ಯಾಪ್ಟನ್ ಆಗಿ ತಮ್ಮ  ಏಕದಿನ ಪ್ರವೇಶ ಮಾಡಿದರು. ಅವರು ೨೦ ಟೆಸ್ಟಗಳು ಮತ್ತು ೩೪ ಏಕದಿನ ಪಂದ್ಯಗಳನ್ನು ಆಡಿದ್ದರು. ಭಾರತಕ್ಕಾಗಿ ಆಡುವಾಗ ಆಕೆ ತನ್ನ ನಾಲ್ಕು ಮುಂಭಾಗದ ಹಲ್ಲುಗಳನ್ನು ಕಳೆದುಕೊಂಡಿದ್ದಾರೆ. ಅವರು ೧೯೭೬ ಮತ್ತು ೧೯೯೩ರ ನಡುವೆ ಭಾರತವನ್ನು ಪ್ರತಿನಿಧಿಸಿದ ಮಾಜಿ ಭಾರತೀಯ ಕ್ಯಾಪ್ಟಿಯನ್ ಆಗಿದ್ದರು. ೧೯೮೬ರಲ್ಲಿ ಎಡುಲ್ಜಿಯವರು ಲರ್ಡ್ ಪೆವಿಲಿಯನ್ನಲ್ಲಿ ಪ್ರವೇಶಿಸಲು ನಿರಾಕರಿಸಲಾಯಿತು, ಅದರ ಎಂಸಿಸಿ(ಮ್ಯಾರಿಮ್ಬೋನ್ ಕ್ರಿಕೆಟ್ ಕ್ಲಬ್) ತನ್ನ ಹೆಸರನ್ನು ಎಂಸಿಪಿ(ಪುರುಷ ಚೇತನವಾದಿ ಪಿಗ್ಸ್) ಎಂದು ಬದಲಾಯಿಸಬೇಕೆಂದು ಹೇಳುತ ಇಂಗ್ಲೆಂಡ್ನ ಪ್ರವಾಸಕ್ಕೆ ಭಾರತವನ್ನು ಸೆರೆಹಿಡಿದರು. ಅಂತಾರಾಷ್ಟ್ರೀಯ ಕ್ರಿಕೆಟ್ನಿಂದ ನಿವೃತ್ತರಾದ ನಂತರ, ಅವರು ಪಶ್ಚಿಮ ರೈಲ್ವೆಯ ಹಿರಿಯ ಕ್ರೀಡಾ ಅಧಿಕಾರಿಯಾಗಿ ಕಾರ್ಯನಿರ್ವಹಿಸಿದರು. ಅವರು ಬಿಸಿಸಿಐನ ಮಹಿಳಾ ಸಮಿತಿಯಲ್ಲಿ ಸೇವೆ ಸಲ್ಲಿಸಿದ್ದಾರೆ ಮತ್ತು ೨೦೦೯ರಲ್ಲಿ ಭಾರತದ ಮಹಿಳಾ ತಂಡದ ಮಾಜಿ ವ್ಯವಸ್ಥಾಪಕರಾಗಿದ್ದರು. ಅವರು ೧೦೦ ವಿಕಾಟ್ಗಳನ್ನು ಪಡೆದ ಮೊದಲ ಭಾರತೀಯ ಮಹಿಳಾ ಕ್ರಿಕೆಟರ್ ಆಗಿದ್ದಾರೆ. ಅವರು ಸಾರ್ವಕಾಲಿಕ ಶ್ರೇಷ್ಠ ಭಾರತೀಯ ಮಹಿಳಾ ಕ್ರಿಕೆಟರ್ ಎಂದು ಹೇಳಲಾಗುತ್ತುದೆ.ಮಹಿಳಾ ಪರೀಕ್ಷಾ ಇತಿಹಾಸದಲ್ಲಿ ಮಹಿಳಾ ಕ್ರಿಕೆಟಿಗರು (೫೮೯೮+) ಹೆಚ್ಚಿನ ಸಂಖ್ಯೆಯ ಎಸೆತಗಳನ್ನು ತಲುಪಿದ ದಾಖಲೆಯನ್ನು ಅವರು ಹೊಂದಿದ್ದಾರೆ. ಬಿಸಿಸಿಐ ಆಡಳಿತ ಸಮಿತಿಯಲ್ಲಿ ಅವರು ಜನವರಿ ೩೦, ೨೦೧೭ ರಂದು ಭಾರತದ ಸರ್ವೋಚ್ಚ ನ್ಯಾಯಾಲಯದಿಂದ ನೇಮಕಗೊಂಡಿದ್ದಾರೆ. ಅವರು ಪಶ್ಚಿಮ ರೈಲ್ವೆಯಲ್ಲಿ ಹಿರಿಯ ಕ್ರೀಡಾ ಅಧಿಕಾರಿಯಾಗಿ ಕಾರ್ಯನಿರ್ವಹಿಸಿದರು. 

## ಪ್ರಶಸ್ತಿಗಳು 
ಡಯಾನಾ ೧೯೮೩ರಲ್ಲಿ ಭಾರತದ ಅತ್ಯುನ್ನತ ಕ್ರೀಡಾ ಪ್ರಶಸ್ತಿಯಾದ ಅರ್ಜುನ ಪ್ರಶಸ್ತಿಯನ್ನು ಪಡೆದರು. ಭಾರತ ಸರ್ಕಾರವು ೨೦೦೨ರಲ್ಲಿ ಪದ್ಮಶ್ರೀ ನೀಡಿತು.ಬಿಸಿಸಿಐ ಡಯಾನಾಗೆ ಸಿ.ಕೆ. ನಾಯ್ಡು ಜೀವಮಾನ ಸಾಧನೆ ಪ್ರಶಸ್ತಿ ನೀಡಿ ಗೌರವಿಸಿದರು.

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಕಮರ್ ಉಲ್ ಇಸ್ಲಾಂ

**ಕಮರ್ ಉಲ್ ಇಸ್ಲಾಂ** (ಜನನ ೨೭ ಜನವರಿ ೧೯೪೮) ಇವರನ್ನು ಸಾಮಾನ್ಯವಾಗಿ ಕಮರ್ ಸಾಬ್ ಎಂದು ಕರೆಯುತ್ತಿದ್ದರು. ಇವರು ಒಬ್ಬ ಭಾರತೀಯ ರಾಜಕಾರಣಿ. ಇವರು ಕರ್ನಾಟಕ ವಿಧಾನಸಭೆಯಲ್ಲಿ ಆರು ವರ್ಷ ಸದಸ್ಯರಾಗಿದ್ದರು. ಕಲಬುರಗಿಯಿಂದ ಲೋಕಸಭೆಯಲ್ಲಿ ಒಂದು ವರ್ಷದ ಅವಧಿಗೆ ಸಂಸದರಾಗಿದ್ದರು.  ಆಲ್ಇಂಡಿಯಾ ಕಾಂಗ್ರೆಸ್ ಸಮಿತಿಯ ಕಾರ್ಯದರ್ಶಿಯಾಗಿದ್ದರು. ಅದಲ್ಲದೆ ಕೇರಳ ರಾಜ್ಯದ ಉಸ್ತುವಾರಿ ಸಚಿವರಾಗಿದ್ದರು. ಇವರು ವಸತಿ ಮತ್ತು ಕಾರ್ಮಿಕ ಉಸ್ತುವಾರಿ ಸಚಿವರಾಗಿ, ಪೌರಾಡಳಿತ ಸಾರ್ವಜನಿಕ ಉದ್ದಿಮೆಗಳ 
ಉಸ್ತುವಾರಿ ಸಚಿವರಾಗಿ, ಮತ್ತು ವಕ್ಫ್ ನ ಉಸ್ತುವಾರಿ ಸಚಿವರಾಗಿದ್ದರು. ಮತ್ತು ಕರ್ನಾಟಕ ರಾಜ್ಯದ ಕಲಬುರಗಿ-ಉತ್ತರ ಕ್ಷೇತ್ರದ ಶಾಸಕರಾಗಿ ಸೇವೆ ಸಲ್ಲಿಸಿದ್ದಾರೆ. 

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಕಮರ್ ಉಲ್ ಇಸ್ಲಾಂ ಅವರು ನೂರುಲ್ ಇಸ್ಲಾಂರವರ ಮಗ. ಅವರು ಕಲಬುರಗಿಯಲ್ಲಿ ಜನಿಸಿದರು. ಇವರು ಕಲಬುರಗಿಯ ಪಿಡಿಎ ಇಂಜಿನಿಯರಿಂಗ್ ಕಾಲೇಜಿನಲ್ಲಿ ಯಾಂತ್ರಿಕ ಇಂಜಿನಿಯರಿಂಗ್‌ನಲ್ಲಿ ಪದವಿಯನ್ನು ಪೂರ್ಣಗೊಳಿಸಿದರು. ಅವರು ಮೊದಲು ಪಿಡಿಎ ಚುನಾವಣೆಯಲ್ಲಿ ನಿಂತು ವಿದ್ಯಾರ್ಥಿಗಳ ಒಕ್ಕೂಟದ ಅಧ್ಯಕ್ಷರಾದರು. ಪಿಡಿಎ ಕಾಲೇಜಿನಲ್ಲಿ ವಿದ್ಯಾರ್ಥಿಗಳ ಒಕ್ಕೂಟದ ಅಧ್ಯಕ್ಷ ಹುದ್ದೆಗೆ ಅಲಂಕರಿಸಿದ ಮೊದಲ ಮತ್ತು ಕೊನೆಯ ಮುಸ್ಲಿಂ ವಿದ್ಯಾರ್ಥಿಯಾಗಿದ್ದರು.

## ರಾಜಕೀಯ ವೃತ್ತಿಜೀವನ 
ಕಮರ್ ಉಲ್ ಇಸ್ಲಾಂ ಕರ್ನಾಟಕ ರಾಜ್ಯದಿಂದ ೬ ಬಾರಿ ಶಾಸಕರಾಗಿದ್ದರು. ಅವರು ೧೯೭೮ ರಲ್ಲಿ ಇಂಡಿಯನ್ ಯೂನಿಯನ್ ಮುಸ್ಲಿಂ ಲೀಗ್ (ಐಯುಎಲ್ಎಲ್) ಅವರ ರಾಜಕೀಯ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಮತ್ತು ೧೯೭೮-೮೩,  ೧೯೮೯-೧೯೯೪, ೧೯೯೪-೧೯೯೬, ೧೯೯೯-೨೦೦೪ರ ಅವಧಿಯಲ್ಲಿ ಕರ್ನಾಟಕ ಶಾಸಕಾಂಗ ಸಭೆಗೆ ಆಯ್ಕೆಯಾದರು.  ಇವರು ೧೯೯೬-೧೯೯೮ರ ಅವಧಿಯಲ್ಲಿ ಸಂಸತ್ ಸದಸ್ಯರಾಗಿದ್ದರು ಮತ್ತು ಮುಖ್ಯಮಂತ್ರಿ ಎಸ್.ಎಂ ನೇತೃತ್ವದ ಆಡಳಿತದಲ್ಲಿ ವಸತಿ ಮತ್ತು ಕಾರ್ಮಿಕ  ಸಚಿವರಾಗಿದ್ದರು. ಮೇ ೨೦೧೩ ರಿಂದ ಜೂನ್ ೨೦೧೬ ರವರೆಗೆ ಮುಖ್ಯಮಂತ್ರಿ ಸಿದ್ದರಾಮಯ್ಯ ಸಂಪುಟದ ನೇತೃತ್ವದಲ್ಲಿ ಪೌರಾಡಳಿತ, ಸಾರ್ವಜನಿಕ ಉದ್ದಿಮೆಗಳು, ಅಲ್ಪಸಂಖ್ಯಾತರ ಅಭಿವೃದ್ಧಿ ಮತ್ತು ವಕ್ಫ್ ಸಚಿವ ಸಂಪುಟದ ಸಚಿವರಾಗಿಯೂ ಸೇವೆ ಸಲ್ಲಿಸಿದರು.

## ವೈಯಕ್ತಿಕ ಜೀವನ
ಇವರು ವೃತ್ತಿಯಲ್ಲಿ ಇಂಜಿನಿಯರ್ ಆಗಿದ್ದರು. ಡಾ ಕಮರ್ ಉಲ್ ಇಸ್ಲಾಂ ಉರ್ದು ಬಗ್ಗೆ ಅಪಾರ ಒಲವು ಹೊಂದಿದ್ದರು ಮತ್ತು ಅವರು ಕೆಲವೊಮ್ಮೆ ಶಾಯರಿಯನ್ನು ಸಹ ಬರೆಯುತ್ತಿದ್ದರು. ಇವರ ಜೀವನದುದ್ದಕ್ಕೂ ವಿವಿಧ ಉರ್ದು ಸಾಹಿತ್ಯ ಕಾರ್ಯಕ್ರಮಗಳಲ್ಲಿ ಅಧ್ಯಕ್ಷತೆ ವಹಿಸಿದ್ದಾರೆ.

## ಪಡೆದ ಸ್ಥಾನಗಳು 
## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ರಾಜಕಾರಣಿಗಳು
ಭೀಮ್ ಸಿಂಗ್ (ಕ್ರೀಡಾಪಟು)

**ಭೀಮ್ ಸಿಂಗ್** (ಜನನ ೧೩ ಏಪ್ರಿಲ್ ೧೯೪೫) ಅವರು ಒಬ್ಬ ಭಾರತೀಯ ಮಾಜಿ ಹೈಜಂಪರ್. ಅವರ ಹೆಸರಿನಲ್ಲಿ "ಹರಿಯಾಣದ ಅತ್ಯುನ್ನತ ಕ್ರೀಡಾ ಪ್ರಶಸ್ತಿ" ಭೀಮ್ ಪ್ರಶಸ್ತಿಯನ್ನು ಪ್ರತಿ ವರ್ಷ ನೀಡಲಾಗುತ್ತದೆ. ಈ ಬಹುಮಾನದಲ್ಲಿ 5 ಲಕ್ಷ ನೀಡಲಾಗುತ್ತದೆ.

## ಜನನ
ಭೀಮ್ ಸಿಂಗ್ ಅವರು ೧೩ ಏಪ್ರಿಲ್ ೧೯೪೫ ರಲ್ಲಿ ಹರಿಯಾಣದ ಭಿವಾನಿ ಜಿಲ್ಲೆಯ ಧನನಾ ಎಂಬ ಗ್ರಾಮದಲ್ಲಿ ಜನಿಸಿದರು. ಇವರು ಒಬ್ಬ ನಿವೃತ್ತ ಭಾರತೀಯ ಹೆವಿವೇಯ್ಟ್ ಫ್ರೀಸ್ಟೈಲ್ ಕುಸ್ತಿಪಟು ಮತ್ತು ಹೈಜಂಪರ್ ಆಗಿದ್ದರು. ಇವರು ಒಬ್ಬ ಭಾರತೀಯ ಹೈಜಂಪರ್ ಆಗಿದ್ದು ಅವರು ೧೯೬೮ ಬೇಸಿಗೆ  ಒಲಂಪಿಕ್ಸ್ನಲ್ಲಿ ಸ್ಪರ್ಧಿಸಿದರು. ಹೈಜಂಪರ್ ಆದ ಭೀಮ್ ಸಿಂಗ್ ೨.೦ ಮೀಟರ್ ಎತ್ತರದಲ್ಲಿರುವ ಗುರುತನ್ನು ತಲಪುವ ಮೊದಲ ಭಾರತೀಯರಾಗಿದ್ದಾರೆ. ರಾಷ್ಟ್ರೀಯ ದಾಖಲೆಯನ್ನು ದಾಖಲಿಸಲು ೨.೦೯ ಮೀಟರ್ ಎತ್ತರವನ್ನು ತಲುಪಿದ್ದಾರೆ. ಒಂದು ದಶಕದ ತಮ್ಮ ವೃತ್ತಿಜೀವನದಲ್ಲಿ ಅವರು ಒಲಿಂಪಿಕ್ ಗೇಮ್ಸ್, ಕಾಮನ್ವೆಲ್ತ್ ಕ್ರೀಡಾಕೂಟ ಮತ್ತು ಏಷಿಯನ್ ಕ್ರೀಡಾಕೂಟಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದರು.

## ವೃತಿಜೀವನ
ಭೀಮ್ ಸಿಂಗ್ ಅವರು ೧೯೬೬ ರಲ್ಲಿ ಜಮೈಕಾದ ಕಿಂಗ್ಸ್ಟನ್ನಲ್ಲಿ ನಡೆದ ೮ ನೇ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ತಮ್ಮ ಅಂತರರಾಷ್ಟ್ರೀಯ ಚೊಚ್ಚಲ ಪಂದ್ಯವನ್ನು ಆಡಿದರು. ಅದೇ ವರ್ಷ ಅವರು ಬ್ಯಾಂಕಾಕ್‌ನಲ್ಲಿರುವ ೫ ನೇ ಏಷಿಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗೆದ್ದರು. ಅವರು "ಮೋಸ್ಟ್ ಕಾನ್ಫಿಡೆಂಟ್ ಅಥ್ಲೆಟ್ ಆಫ್ ದ ಗೇಮ್ಸ್" ಎಂಬ ಹೆಸರನ್ನು ಪಡೆದರು. ಸುಮಾರು ಒಂದು ದಶಕದ ವೃತ್ತಿಜೀವನದಲ್ಲಿ ಭೀಮ್ ಸಿಂಗ್ ಅವರು ಯುಎಸ್ಎಸ್ಆರ್, ಜರ್ಮನಿ, ಜೆಕೊಸ್ಲೊವಾಕಿಯಾದ ಸ್ಪರ್ಧೆಗಳಲ್ಲಿ ಪಾಲ್ಗೊಂಡರು. ಈ ಸ್ಥಳಗಳಲ್ಲಿ ನಡೆದ ಪಂದ್ಯಗಳಲೆಲ್ಲಾ ಅವರು ಯಾವಾಗಲೂ ಅಗ್ರ ಮೂರು ಸ್ಥಾನಗಳಲ್ಲೇ ಯಾವುದಾದರು ಒಂದು ಸ್ಥಾನವನ್ನು ಗಳಿಸುತ್ತಿದ್ದರು.

ಭೀಮ್ ಸಿಂಗ್ ಮೆಕ್ಸಿಕೊ ಒಲಿಂಪಿಕ್ಸ್ನಲ್ಲಿ (೧೯೬೮) ಭಾರತವನ್ನು ಪ್ರತಿನಿಧಿಸಿದರು. ಬ್ಯಾಂಕಾಕ್‌ನಲ್ಲಿ  ನಡೆದ ೧೯೭೦ ರ ಏಷಿಯನ್ ಕ್ರೀಡಾಕೂಟದಲ್ಲಿ ಭೀಮ್ ಸಿಂಗ್ ಮೂರನೇ ಸ್ಥಾನವನ್ನು ಪಡೆದುಕೊಂಡರು. ನಾಲ್ಕು ವರ್ಷಗಳ ನಂತರ ಅದೇ ಸ್ಥಳದಲ್ಲಿ ಕಂಚಿನ ಪದಕ ಗೆದ್ದರು. 

## ಸಾಧಾನೆಗಳು
ಭೀಮ್ ಸಿಂಗ್ ಅವರು ೧೯೬೩ ರಲ್ಲಿ ಸರ್ವೀಸ್ ಚಾಂಪಿಯನ್‌ಶಿಪ್‌ನಲ್ಲಿ ಚಿನ್ನದ ಪದಕವನ್ನು ಗೆದ್ದರು. ೧೯೬೪ ರಲ್ಲಿ ನಡೆದ ತನ್ನ ಮೊದಲ ರಾಷ್ಟ್ರೀಯ ಓಪನ್ ಚಾಂಪಿಯನ್‌ಶಿಪ್‌ನಲ್ಲಿ ಅವರು ಎರಡನೇ ಸ್ಥಾನವನ್ನು ಪಡೆದರು. ೧೯೬೫ ರಲ್ಲಿ ಬೆಂಗಳೂರಿನಲ್ಲಿ ಮುಂದಿನ ಆವೃತ್ತಿಯಲ್ಲಿ  ೨.೦೧ ಮೀಟರ್ಗಳಷ್ಟು ತೆರವುಗಳಿಸುವ ಮೂಲಕ ಚಿನ್ನದ ಪದಕವನ್ನು ಗೆದ್ದರು. ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಅವರು ೨.೦೬ ಮೀಟರ್ ಅನ್ನು ತೆರವುಗೊಳಿಸಿದರು ಮತ್ತು ನಾಲ್ಕನೇ ಸ್ಥಾನವನ್ನು ಗಳಿಸಿದರು. ಅವರು ೧೯೬೯- ೭೦ ರಲ್ಲಿ ಅತ್ಯುತ್ತಮ ಸೇವೆಗಳ ವಿಜೇತ ಕ್ರೀಡಾಪಟು ಎಂಬ ಪ್ರಶಸ್ತಿಯನ್ನು ಪಡೆದರು. ೧೯೬೭ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು. ಅವರು ತರಬೇತಿಯನ್ನು ನೀಡುತ್ತೆದ್ದರು. ಅವರು ಸೇವ ಮತ್ತು ರಾಷ್ಟ್ರೀಯ ತಂಡಗಳೆರಡಕ್ಕೂ ಹೈಜಂಪ್ ತರಬೇತುದಾರರಾಗಿದ್ದರು. ಸ್ವಲ್ಪ ಸಮಯದವರೆಗೆ ಕಿರಿಯ ಇಂಡಿಯನ್ ತಂಡಕ್ಕೆ ತರಬೇತಿ ನೀಡಿದರು. ನಂತರ ಅವರು ಹರಿಯಾಣದ ರಾಯನ್‌ನಲ್ಲಿ ಮೋತಿಲಾಲ್ ನೆಹರು ಸ್ಕೂಲ್ ಆಫ್ ಸ್ಪೋರ್ಟ್ಸ್ನನಲ್ಲಿ ಸಿಬ್ಬಂದಿಯಾಗಿ ಸೇರಿದರು.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಅರ್ಜುನ ಪ್ರಶಸ್ತಿ ಪುರಸ್ಕೃತರು
ರಾಮ್ ಸಿಂಗ್ ಯಾದವ್

ರಾಮ್ ಸಿಂಗ್ ಯಾದವ್ (ಜನನ ೭ ನವೆಂಬರ್ ೧೯೮೪) ಒಬ್ಬ ಭಾರತೀಯ ಮ್ಯಾರಥಾನ್ ರನ್ನರ್. ಲಂಡನ್ ೨೦೧೨ ರ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ರಾಮ್ ಭಾರತವನ್ನು ಪ್ರತಿನಿಧಿಸಿದ್ದರು. ಅವರು ೨೦೧೨ ರ ಮುಂಬೈ ಮ್ಯಾರಥಾನ್‍ನಲ್ಲಿ ೨:೧೬:೫೯ ಸಮಯವನ್ನು ಗಳಿಸುವ ಮೂಲಕ ಬಿ ಅರ್ಹತಾ ಮಾನದಂಡವನ್ನು (೨:೧೮:೦೦) ಸಾಧಿಸಿದರು, ಇದು ಈ ಸ್ಪರ್ಧೆಯಲ್ಲಿ ಅವರ ಅತ್ಯುತ್ತಮ ಪ್ರದರ್ಶನವಾಗಿದೆ. ಇವರು ಒಲಿಂಪಿಕ್ಸ್‌ನ ಮ್ಯಾರಥಾನ್ ಪಂದ್ಯಕ್ಕಾಗಿ ಅರ್ಹತೆ ಪಡೆದ ಎರಡನೇ ಭಾರತೀಯ ಕ್ರೀಡಾಪಟು. ಯಾದವ್ ಅವರಿಗಿಂತ ಮೊದಲು, ಶಿವನಾಥ್ ಸಿಂಗ್ ೧೯೭೬ ರಲ್ಲಿ ಮಾಂಟ್ರಿಯಲ್‍ನಲ್ಲಿ ನಡೆದ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಭಾಗವಹಿಸಿದ ಭಾರತೀಯ ಕ್ರೀಡಾಪಟುವಾಗಿದ್ದರು. ರಾಮ್ ಭಾರತೀಯ ಸೇನೆಯಲ್ಲಿ ಹವಿಲ್ದಾರ್ ಆಗಿದ್ದಾರೆ.

## ವೈಯಕ್ತಿಕ ಜೀವನ
ರಾಮ್ ಉತ್ತರ ಪ್ರದೇಶದ ವಾರಣಾಸಿಯ ಬಾಬಿಯನ್ ಗ್ರಾಮದವರು. ಅವರ ತಂದೆ ಮುಂಬೈನಲ್ಲಿ ಹಣ್ಣು ಮಾರಾಟಗಾರರಾಗಿದ್ದರು. ರಾಮ್ ಉರ್ಮಿಲಾ ಯಾದವ್ ಅವರನ್ನು ೨೦೦೧ ರಲ್ಲಿ ವಿವಾಹವಾದರು ಮತ್ತು ಅವರಿಗೆ ಅಮಿತ್, ಅಂಕಿತ್‍ ಮತ್ತು ಅಲೋಕ್ ಎಂಬ ಮೂವರು ಮಕ್ಕಳಿದ್ದಾರೆ. ಅವರು ಭಾರತೀಯ ಸೇನೆಯಲ್ಲಿ ಹವಿಲ್ದಾರ್ ಆಗಿದ್ದು, ಪ್ರಸ್ತುತ ಹೈದರಾಬಾದ್‍ನ ಫಿರಂಗಿ ಕೇಂದ್ರದಲ್ಲಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ. ಅವರು ಪುಣೆ ಮೂಲದ ಆರ್ಮಿ ಸ್ಪೋರ್ಟ್ಸ್ ಇನ್ಸ್ಟಿಟ್ಯೂಟ್‍ನಲ್ಲಿ ತರಬೇತಿ ನೀಡುತ್ತಾರೆ.

## ಒಲಂಪಿಕ್ ಅರ್ಹತೆ
೨೦೦೮ ರಲ್ಲಿ ಬೀಜಿಂಗ್ ಒಲಿಂಪಿಕ್ಸ್‌ನ ಮ್ಯಾರಥಾನ್ ಸ್ಪರ್ಧೆಗಾಗಿ ನಡೆದ ಮುಂಬೈ ಮ್ಯಾರಥಾನ್‍ನಲ್ಲಿ ರಾಮ್ ೨:೧೮:೦೦ ರ ಬಿ ಅರ್ಹತಾ ಮಾನದಂಡವನ್ನು ಕೆಲವು ಸೆಕೆಂಡುಗಳಿಂದ ತಪ್ಪಿಸಿಕೊಂಡರು, ಹೀಗಾಗಿ ಅವರು ಅರ್ಹತೆ ಪಡೆಯಲಿಲ್ಲ. ಅವರು ತಮ್ಮ ಓಟವನ್ನು ೨:೧೮:೨೩ ನಲ್ಲಿ ಪೂರ್ಣಗೊಳಿಸಿದರು ಮತ್ತು ಅಂತಿಮ ಸ್ಥಾನಗಳಲ್ಲಿ ೧೦ ನೇ ಸ್ಥಾನವನ್ನು ಪಡೆದರು. ಆದರೆ ಭಾರತೀಯ ಒಲಿಂಪಿಕ್ ಅಸೋಸಿಯೇಷನ್‍ನ ಅಧ್ಯಕ್ಷ ಸುರೇಶ್ ಕಲ್ಮಾಡಿ ಅವರು ರಾಮ್ ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆದಿದ್ದಾರೆ ಎಂದು ತಪ್ಪಾಗಿ ಘೋಷಿಸಿದರು, ನಂತರ ಸಂಘಟಕರು ಅದನ್ನು ಸರಿಪಡಿಸಿದರು.

೨೦೧೨ ರ ಬೇಸಿಗೆ ಒಲಿಂಪಿಕ್ಸ್‌ಗಾಗಿ, ರಾಮ್ ತಮಿಳುನಾಡಿನ ನೀಲಗಿರಿ ಜಿಲ್ಲೆಯ ಕೂನೂರು ಪಟ್ಟಣದ ಒಂದು ತರಬೇತಿ ಕೇಂದ್ರದಲ್ಲಿ ೪೫ ದಿನಗಳ ತರಬೇತಿ ಪಡೆದರು. ೨೦೧೨ ರ ಮುಂಬೈ ಮ್ಯಾರಥಾನ್ ಅವರು ತರಬೇತಿಯ ನಂತರ ಭಾಗವಹಿಸಿದ ಮೊದಲ ಸ್ಪರ್ಧೆಯಾಗಿದೆ, ಅದೇ ಸ್ಪರ್ಧೆಯಲ್ಲಿ ಅವರು ನಾಲ್ಕು ವರ್ಷಗಳ ಹಿಂದೆ ಒಲಿಂಪಿಕ್ ಸ್ಥಾನವನ್ನು ಪಡೆಯಲು ವಿಫಲರಾಗಿದ್ದರು. ಆದರೆ ೨೦೧೨ ರಲ್ಲಿ ಬಿ ಅರ್ಹತಾ ಮಾನದಂಡವಾದ ೨:೧೮:೦೦ ರ ಅಡಿಯಲ್ಲಿ ರಾಮ್ ೨:೧೬:೫೯ ರಲ್ಲಿ ಓಟವನ್ನು ಮುಗಿಸಿದರು. ಅವರು ಅಂತಿಮ ಮಾನ್ಯತೆಗಳಲ್ಲಿ ಒಟ್ಟಾರೆ ೧೨ ನೇ ಸ್ಥಾನವನ್ನು ಗಳಿಸಿದರು. ೨:೧೬:೫೯ ರಾಮ್‍ನ ಅತ್ಯುತ್ತಮ ಸಾಧನೆಯಾಗಿದೆ. ಒಲಿಂಪಿಕ್ಸ್‌ನ ಮ್ಯಾರಥಾನ್ ಸ್ಪರ್ಧೆಗೆ ಅರ್ಹತೆ ಪಡೆದ ಎರಡನೇ ಭಾರತೀಯ ಕ್ರೀಡಾಪಟು ರಾಮ್ ಆಗಿದ್ದಾರೆ. ಬಿಹಾರದ ಶಿವನಾಥ್ ಸಿಂಗ್ ಒಲಿಂಪಿಕ್ಸ್ ಮ್ಯಾರಥಾನ್‍ನಲ್ಲಿ ಭಾಗವಹಿಸಿದ ಮೊದಲ ಭಾರತೀಯ ಕ್ರೀಡಾಪಟು. ಅವರು ೧೯೭೬ ಮತ್ತು ೧೯೮೦ ರ ಒಲಿಂಪಿಕ್ ಕ್ರೀಡಾಕೂಟದಲ್ಲಿ ಎರಡು ಬಾರಿ ಭಾಗವಹಿಸಿದ್ದರು.

## ಒಲಂಪಿಕ್ ಗೇಮ್ಸ್
thumb|೨೦೧೨ ರ ಒಲಿಂಪಿಕ್ಸ್‌ನಲ್ಲಿ ರಾಮ್ ಸಿಂಗ್ ಯಾದವ್

ಲಂಡನ್ ೨೦೧೨ ರ ಒಲಿಂಪಿಕ್ ಕ್ರೀಡಾಕೂಟದಲ್ಲಿ, ಅವರು ಮ್ಯಾರಥಾನ್ ಅನ್ನು ೨:೩೦:೦೬ ಸಮಯದೊಂದಿಗೆ ಪೂರ್ಣಗೊಳಿಸಿದರು, ಇದು ಅಂತಿಮ ಶ್ರೇಯಾಂಕದಲ್ಲಿ ಅವರನ್ನು ೭೮ ನೇ ಸ್ಥಾನದಲ್ಲಿರಿಸಿತು. ೧೦೫ ಆರಂಭಿಕ ಆಟಗಾರರಿಂದ ೨೦ ಕ್ಕೂ ಹೆಚ್ಚು ಓಟಗಾರರು ಮ್ಯಾರಥಾನ್ ಫೈನಲ್ ಅನ್ನು ಪೂರ್ಣಗೊಳಿಸಲು ವಿಫಲರಾದರು, ಹಾಗೂ ಇದನ್ನು ಉಗಾಂಡಾದ ಸ್ಟೀಫನ್ ಕಿಪ್ರೊಟಿಚ್ ೨:೦೮:೦೧ ಸಮಯದಲ್ಲಿ ಗೆದ್ದರು.

## ಸಹ ನೋಡಿ
*ಒಲಿಂಪಿಕ್ಸ್‌ನಲ್ಲಿ ಭಾರತದ ಪ್ರದರ್ಶನ
*ಬೇಸಿಗೆ ಒಲಿಂಪಿಕ್ಸ್ 2012 ರಲ್ಲಿ ಭಾರತ

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ಪ್ರಿಯ ಕೃಷ್ಣ (ರಾಜಕಾರಣಿ)

**ಪ್ರಿಯ ಕೃಷ್ಣ** (ಜನನ ೨೭ ಏಪ್ರಿಲ್ ೧೯೮೪) ಅವರು ಕರ್ನಾಟಕದ ಭಾರತೀಯ ರಾಜಕಾರಣಿ. ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‍ನ ಸದಸ್ಯರಾಗಿದ್ದಾರೆ.

ಅವರು ೨೦೦೯ ರಲ್ಲಿ ಬೆಂಗಳೂರಿನ ಗೋವಿಂದರಾಜ್ ನಗರದಿಂದ ಕರ್ನಾಟಕ ವಿಧಾನಸಭೆಯ ಸದಸ್ಯರಾಗಿ ಆಯ್ಕೆಯಾದರು. ಅವರು ತಮ್ಮ ೨೫ ನೇ ವಯಸ್ಸಿನಲ್ಲಿ ಕರ್ನಾಟಕ ವಿಧಾನಸಭೆಯ ಅತ್ಯಂತ ಕಿರಿಯ ಸದಸ್ಯರಾಗಿದ್ದರು.

## ಆರಂಭಿಕ ಜೀವನ 
ಪ್ರಿಯ ಕೃಷ್ಣನವರು ಬೆಂಗಳೂರು ನಗರದಲ್ಲಿ, ೧೯೮೪ ಏಪ್ರಿಲ್ ೨೭ ರಂದು ಜನಿಸಿದರು. ಇವರು ಎಮ್. ಕೃಷ್ಣಪ್ಪ ಮತ್ತು ಪ್ರಿಯದರ್ಶಿನಿ ಕೃಷ್ಣಪ್ಪ ದಂಪತಿಯ ಹಿರಿಯ ಮಗ ಹಾಗೂ ಇವರ ಸಹೋದರ ಪ್ರದೀಪ್ ಕೃಷ್ಣಪ್ಪ. ಇವರ ತಂದೆ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಮತ್ತು ಕರ್ನಾಟಕದ ಮಾಜಿ ಗೃಹ ಸಚಿವ ಹಾಗು ಮಂಡ್ಯ ಜಿಲ್ಲೆಯ ಪ್ರತಿನಿಧಿಯಾಗಿ ಕಾರ್ಯನಿರ್ವಹಿಸಿದ್ದಾರೆ.

## ಶಿಕ್ಷಣ 
ಕೃಷ್ಣರವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಬೆಂಗಳೂರಿನ ನ್ಯೂ ಕೇಂಬ್ರಿಜ್ ಇಂಗ್ಲಿಷ್ ಸ್ಕೂಲಿನಲ್ಲಿ ಮುಗಿಸಿದ್ದಾರೆ. ತಮ್ಮ ಬಿ.ಎ ಹಾಗು ಎಲ್.ಎಲ್.ಬಿ ಪದವಿಯನ್ನು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಪಡೆದಿದ್ದಾರೆ. ನಂತರ ರಾಜ್ಯ ಶಾಸ್ತ್ರದಲ್ಲಿ ಎಮ್.ಎ ಪದವಿಯನ್ನು ಮೈಸೂರು ವಿಶ್ವವಿದ್ಯಾಲಯದಲ್ಲಿ ಪಡೆದಿದ್ದಾರೆ. ಪ್ರಿಯ ಕೃಷ್ಣರವರು ಒಬ್ಬ ಕ್ರೀಡಾ ಪ್ರೇಮಿಯೂ ಆಗಿದ್ದಾರೆ. ಇವರು ಗಾಲ್ಫ್ ಆಟಗಾರರಾಗಿದ್ದು ಪಂಜಾಬಿನಲ್ಲಿ ನಡೆದ ೨೦೦೧ ರಾಷ್ಟ್ರೀಯ ಕ್ರೀಡಾಕೂಟದಲ್ಲಿ, ಕರ್ನಾಟಕವನ್ನು ಪ್ರತಿನಿಧಿಸಿದರು. ಪ್ರಿಯ ಕೃಷ್ಣರವರ ತಂದೆ ರಾಜಕಾರಣಿಯಾಗಿದ್ದರಿಂದ, ವಿದ್ಯಾಭ್ಯಾಸದ ದಿನಗಳಿಂದಲೇ ರಾಜಕೀಯದ ಮೇಲೆ ಹೆಚ್ಚು ಆಸಕ್ತಿಯುಳ್ಳವರಾಗಿದ್ದರು. ಅವರು ಕರ್ನಾಟಕದ ಕಾಂಗ್ರೆಸ್ ಪಾರ್ಟಿಯಲ್ಲಿ ೨೦೦೩ ರಿಂದ ಸಚಿವ ಸದಸ್ಯರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.

## ರಾಜಕೀಯ ವೃತ್ತಿಜೀವನ 
thumb|left|ಚುನಾವಣಾ ಪ್ರಚಾರ, ೨೦೧೩
"ಕರ್ನಾಟಕದ ಭವಿಷ್ಯ ನಾವು ನೀಡುವ ವಿದ್ಯಾಭ್ಯಾಸದ ಮೇಲೆಯೇ ಅವಲಂಬಿಸಿದೆ" ಎಂಬುದೇ ಅವರ ಆಳವಾದ ನಂಬಿಕೆಯಾಗಿದೆ. ಈ ಕಾರಣದಿಂದಾಗಿ ಅವರು ಮಕ್ಕಳ ಹಾಗೂ ಯುವಕರ ವಿದ್ಯಾಭ್ಯಾಸ ಕ್ಷೇತ್ರಗಳಲ್ಲಿ ಅನೇಕ ಬದಲಾವಣೆಗಳನ್ನು ತಂದಿದ್ದಾರೆ. ಇವರು ಬಾಲಕಿ ಮತ್ತು ಯುವಕರಿಗಾಗಿ ಅನೇಕ ಪ್ರಚಾರಗಳು ಹಾಗೂ ಸಾಮಾಜಿಕ ಜಾಗೃತಿ ಕ್ಯಾಂಪ್‍ಗಳನ್ನು ನಿರ್ವಹಿಸಿದ್ದಾರೆ.

ಪ್ರಿಯಕೃಷ್ಣರವರು, ೧೬೬ ಗೋವಿಂದರಾಜನಗರ ಕ್ಷೇತ್ರದ ಕಾಂಗ್ರೆಸ್ ಅಭ್ಯರ್ಥಿಯಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಗೋವಿಂದರಾಜನಗರ, ಬೆಂಗಳೂರು ನಗರ ಜಿಲ್ಲೆಯ, ವಿಧಾನ ಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಬೆಂಗಳೂರು ದಕ್ಷಿಣ ಲೋಕ ಸಭಾ ಕ್ಷೇತ್ರದ ವಿಭಾಗವಾಗಿದೆ. ಈ ಕ್ಷೇತ್ರದಲ್ಲಿ ಒಟ್ಟು ೨,೮೮,೨೫೧ ಮತದಾರರು ಇದ್ದಾರೆ. ಸಾಮಾನ್ಯ ಮತದಾರರ ಪೈಕಿ ೧,೫೦,೯೬೧ ಪುರುಷರು ಹಾಗೂ ೧,೩೭,೨೩೩ ಮಹಿಳೆಯರು ಮತ್ತು ೫೪ ಇತರರು ಇದ್ದಾರೆ.

೨೦೧೩ ರ ಸಾರ್ವತ್ರಿಕ ಚುನಾವಣೆಯಲ್ಲಿ ಕೃಷ್ಣ ಅವರು ಭಾರತೀಯ ಜನತಾ ಪಕ್ಷದ ವಿರುದ್ಧ ಸ್ಪರ್ಧಿಸಿದ್ದರು. ಸೋಮಣ್ಣ ಅವರು ತಮ್ಮ ಕ್ಷೇತ್ರವನ್ನು ಬದಲಾಯಿಸಿ ನೆರೆಯ ವಿಜಯನಗರ ವಿಧಾನಸಭಾ ಕ್ಷೇತ್ರದಲ್ಲಿ ಕೃಷ್ಣ ಅವರ ತಂದೆ ಎಂ.ಕೃಷ್ಣಪ್ಪ ಅವರನ್ನು ಎದುರಿಸಿದರು. ೨೦೧೩ ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಪ್ರಿಯ ಕೃಷ್ಣ ೪೨,೪೬೦ ಮತಗಳನ್ನು ಪಡೆದು ಜಯಗಳಿಸಿದರು ಮತ್ತು ಒಟ್ಟು ೫೫.೩೬% ಮತಗಳನ್ನು ಪಡೆದರು. ೨೦೧೮ ರ ಚುನಾವಣೆಗಳಲ್ಲಿ, ಭಾರತೀಯ ಜನತಾ ಪಕ್ಷದ, ವಿ.ಸೋಮಣ್ಣನವರೊಂದಿಗೆ ೧೧,೩೭೫ ಮತಗಳ ಹಿನ್ನಡೆ ಸಾಧಿಸಿ ಪ್ರಿಯಕೃಷ್ಣರವರು ಸೋಲನ್ನು ಅನುಭವಿಸಿದ್ದರು. ಅವರು ಅಭ್ಯರ್ಥಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದ ಕಾಲದಲ್ಲಿ, ಬಡ ಜನರಿಗಾಗಿ ಮನೆಗಳು, ಸಾರ್ವಜನಿಕ ಬೋರೆವೆಲ್‍ಗಳು, ನೀರಿನ ವೆವಸ್ಥೆ, ಒಳಚರಂಡಿ ವ್ಯವಸ್ಥೆ ಮುಂತಾದವುಗಳನ್ನು ಮಾಡಿ ಕೊಟ್ಟಿದ್ದಾರೆ.

೨೦೧೮ ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಕಣದಲ್ಲಿದ್ದ ಕೃಷ್ಣ ಅವರು ೧,೦೨೦ ಕೋಟಿ ರೂ.ಗಿಂತ ಹೆಚ್ಚಿನ ವೈಯಕ್ತಿಕ ಸಂಪತ್ತನ್ನು ಘೋಷಿಸುವ ಮೂಲಕ ಕಣದಲ್ಲಿದ್ದ ಅತ್ಯಂತ ಶ್ರೀಮಂತ ಅಭ್ಯರ್ಥಿಯಾಗಿದ್ದರು.

## ಕೊಡುಗೆಗಳು 
*ಜೆಎನ್‍ಎನ್‍ಯುಆರ್‌ಎಂ ನೆರವಿನೊಂದಿಗೆ ವಿಜಯನಗರ ಟಿಟಿಎಂಸಿ ನಿರ್ಮಾಣ.
*ವೃಕ್ಷ ಯೋಜನೆಯ ಅನುಷ್ಠಾನಕ್ಕೆ ಬೆಂಬಲ.

## ವಿವಾದಗಳು
ತಮ್ಮ ವಿರುದ್ಧ ಅರಣ್ಯ ಭೂಮಿ ಅತಿಕ್ರಮಣದ ಆರೋಪ ಮಾಡಿದ್ದಕ್ಕಾಗಿ ಪ್ರಿಯ ಕೃಷ್ಣ ಅವರು ಕನ್ನಡ ವಾಹಿನಿಯೊಂದರ ವಿರುದ್ಧ ಮಾನನಷ್ಟ ಮೊಕದ್ದಮೆ ಹೂಡಿದ್ದು, ೧೦೦ ಕೋಟಿ ರೂ.ಗಳ ಪರಿಹಾರ ಕೋರಿದ್ದಾರೆ ಮತ್ತು ೫೨ ಲಕ್ಷ ರೂ.ಗಳ ಶುಲ್ಕವನ್ನು ನ್ಯಾಯಾಲಯಕ್ಕೆ ಠೇವಣಿ ಇಟ್ಟಿದ್ದಾರೆ.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ರಾಜಕಾರಣಿಗಳು
ವಾಷಿಂಗ್ಟನ್ ಸುಂದರ್

**ವಾಷಿಂಗ್ಟನ್ ಸುಂದರ್ **, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಎಡಗೈ ಆರಂಭಿಕ ಬ್ಯಾಟ್ಸಮಾನ್ ಹಾಗು ಬಲಗೈ ಆಫ್ ಸ್ಪಿನ್ ಬೌಲರ್. ರಣಜಿ ಟ್ರೋಫೀ‌‌ಯಲ್ಲಿ ತಮಿಳು ನಾಡು ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರ ಆಡುತ್ತಾರೆ.
## ಆರಂಭಿಕ ಜೀವನ 
ಸುಂದರ್‌‍ರವರು ಅಕ್ಟೋಬರ್ ೫, ೧೯೯೯ ರಂದು ತಮಿಳು ನಾಡುವಿನ [ಚೆನ್ನೈ]] ನಗರದಲ್ಲಿ ಜನಿಸಿದರು. ಇವರು ೧೯ರ ವಯಯೋಮಿತಿಯ  ಭಾರತ ತಂಡವನ್ನು ಪ್ರತಿನಿಧಿಸಿದ್ದರು. ತಮ್ಮ ಪ್ರಥಮ ದರ್ಜೆ ಕ್ರಿಕೆಟ್ ವೃತ್ತಿಯನ್ನು ತಮಿಳು ನಾಡು ತಂಡದ ಪರವಾಗಿ ೨೦೧೬-೧೭ರ ರಣಜಿ ಟ್ರೋಫೀ ಮೂಲಕ ೦೬ ಅಕ್ಟೋಬರ್ ೨೦೧೬ರಂದು  ಮಾಡದರು.

## ವೃತ್ತಿ ಜೀವನ 
### ಐಪಿಎಲ್ ಕ್ರಿಕೆಟ್ 
೨೦೧೭ರ ಐಪಿಎಲ್‍ನಲ್ಲಿ ಹರಾಜಾಗದೆ ಉಳಿದಿದ್ದರೂ ರೈಸಿಂಗ್ ಪುಣೆ ಸುಪರ್ ಜೈಯಂಟ್ಸ್ ತಂಡದ ಖ್ಯಾತ ಬೌಲರ್ ರವಿಚಂದ್ರನ್ ಅಶ್ವಿನ್‍ ರವರ ಬದಲಿ ಆಟಗಾರರಾಗಿ ತಂಡಕ್ಕೆ ಸೇರಿಕೊಂಡರು.
ಏಪ್ರಿಲ್ ೨೨, ೨೦೧೭ರಂದು ಮಾಹಾರಾಷ್ಟ್ರ‍ ಕ್ರಿಕೆಟ್ ಅಸೋಸಿಯೇಷನ್, ಪುಣೆಯಲ್ಲಿ ನಡೆದ ೨೪ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಸನ್ ರೈಸರ್ಸ್ ವಿರುದ್ಧ ನಡೆದ ಪಂದ್ಯದಲ್ಲಿ ರೈಸಿಂಗ್ ಪುಣೆ ಸುಪರ್ ಜೈಯಂಟ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಡಿಸೆಂಬರ್ ೧೩, ೨೦೧೭ರಲ್ಲಿ ಮೊಹಾಲಿಯ ಪಂಜಾಬ್ ಕ್ರಿಕೆಟ್ ಅಸೋಸಿಯೇಷನ್ ಸ್ಟೇಡಿಯಂನಲ್ಲಿ ಶ್ರೀ ಲಂಕಾ ವಿರುದ್ದ ನಡೆದ ಎರಡನೇ ಏಕದಿನ ಪಂದ್ಯದ ಮೂಲಕ ಸುಂದರ್‌‌ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಡಿಸೆಂಬರ್ ೨೪, ೨೦೧೭ರಲ್ಲಿ ಶ್ರೀ ಲಂಕಾ ವಿರುದ್ಧ ನಡೆದ ಮೂರನೇ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : **೦೬** ಪಂದ್ಯಗಳು
*ಏಕದಿನ ಕ್ರಿಕೆಟ್ : **೦೧** ಪಂದ್ಯಗಳು
*ಐಪಿಎಲ್ ಕ್ರಿಕೆಟ್ : **೧೮** ಪಂದ್ಯಗಳು

### ವಿಕೆಟ್‌ಗಳು 
#ಟಿ-೨೦ ಪಂದ್ಯಗಳಲ್ಲಿ : **೦೯** 
#ಐಪಿಎಲ್ ಪಂದ್ಯಗಳಲ್ಲಿ  : **೧೨**
#ಏಕದಿನ ಪಂದ್ಯಗಳಲ್ಲಿ : **೦೧**

### ಸರಾಸರಿ 
#ಟಿ-೨೦ ಪಂದ್ಯಗಳಲ್ಲಿ : **೬.೫** 
#ಐಪಿಎಲ್ ಪಂದ್ಯಗಳಲ್ಲಿ  : **೫.೬೭**
#ಏಕದಿನ ಪಂದ್ಯಗಳಲ್ಲಿ : **೭.೫೪**

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಡೇವಿಸ್ ಕಪ್ನ

ಡೇವಿಸ್ ಕಪ್ನ (ಜನನ 30 ಸೆಪ್ಟೆಂಬರ್ 1970) ಡೇವಿಸ್ ಕಪ್ನಲ್ಲಿ ಎರಡು ವಿಭಿನ್ನ ರಾಷ್ಟ್ರಗಳನ್ನು ಪ್ರತಿನಿಧಿಸುವ ಅಪರೂಪದ ವ್ಯತ್ಯಾಸ ಹೊಂದಿರುವ ಮಾಜಿ ಟೆನಿಸ್ ಆಟಗಾರ, ಮೊದಲ ಭಾರತ ಮತ್ತು ನಂತರ ಹೊಂಕೊಂಗ್.
thumb|180x180px

## **ಭಾರತವನ್ನು ಪ್ರತಿನಿಧಿಸುವುದು:** 
thumb|165x165px
ಒಂದು ಪ್ರವಾಸದ ಸಿಂಗಲ್ಸ್ ಪಂದ್ಯವನ್ನು ಎಂದಿಗೂ ಗೆಲ್ಲಲಿಲ್ಲವಾದರೂ, ದಕ್ಷಿಣ ಆಫ್ರಿಕಾ ವಿರುದ್ಧದ 1994 ವರ್ಲ್ಡ್ ಗ್ರೂಪ್ ಪ್ಲೇ-ಆಫ್ ಟೈ ನಲ್ಲಿ ಇಸ್ಮಾಯಿಲ್ ಭಾರತಕ್ಕೆ ಎರಡು ಸಿಂಗಲ್ಸ್ ಪಂದ್ಯಗಳನ್ನು ಆಡಿದರು. ಅವರು ಎರಡು ಲೈವ್ ರಬ್ಬರ್ಗಳನ್ನು ನೇರ ಸೆಟ್ಗಳಲ್ಲಿ ಕಳೆದುಕೊಂಡರು, ದಕ್ಷಿಣ ಆಫ್ರಿಕಾದ ನಂ. 1 ವೇಯ್ನ್ ಫೆರೀರಾ ಮತ್ತು ಮಾರ್ಕೊಸ್ ಒಂಡ್ರುಸ್ಕಾ.

ಮುಂದಿನ ತಿಂಗಳು ಇಸ್ಮಾಯಿಲ್ ಏಷ್ಯನ್ ಗೇಮ್ಸ್ ಟೆನ್ನಿಸ್ ಪಂದ್ಯಾವಳಿಯನ್ನು ಗೆದ್ದುಕೊಂಡರು.  ಅವರು ಡಿಸೆಂಬರ್ 1995 ರಲ್ಲಿ ತನ್ನ ಅತ್ಯುನ್ನತ ಎ.ಟಿ.ಪಿ ಸಿಂಗಲ್ಸ್ ಶ್ರೇಯಾಂಕವನ್ನು ತಲುಪಿದರು, ಅವರು ವಿಶ್ವ ನಂ 412 ಸ್ಥಾನ ಪಡೆದರು. ಅವರ ಅತ್ಯುತ್ತಮ ಪ್ರವಾಸದ ಫಲಿತಾಂಶವು ಗೋವಾದಲ್ಲಿನ ಚಾಲೆಂಜರ್ ಪಂದ್ಯಾವಳಿಯ ಕ್ವಾರ್ಟರ್ಫೈನಲ್ ತಲುಪಿತು ಅಕ್ಟೋಬರ್ 1995 ರ ಕೊನೆಯಲ್ಲಿ. ಅವರು 1996 ಇಂಡಿಯಾ ಓಪನ್ನಲ್ಲಿ ಡಬಲ್ಸ್ನಲ್ಲಿ ಒಮ್ಮೆ ಎ.ಟಿ.ಪಿ ಟೂರ್ಪಂದ್ಯದ ಮುಖ್ಯ ಡ್ರಾದಲ್ಲಿ ಸ್ಪರ್ಧಿಸಿದರು. ಅವನು ಮತ್ತು ಪಾಲುದಾರ ಗೌರವ್ ನಾಟೆಕರ್, ವೈಲ್ಡ್-ಕಾರ್ಡ್ ಪ್ರವೇಶ, ಮೊದಲ ಸುತ್ತಿನಲ್ಲಿ ನಂ 1 ಬೀಜಗಳಾದ ಬೈರಾನ್ ಬ್ಲ್ಯಾಕ್ ಮತ್ತು ಸ್ಯಾಂಡೊನ್ ಸ್ಟಾಲ್ಗೆ 4-6, 5-7 ಅಂತರದಲ್ಲಿ ಸೋತರು. 
thumb|156x156px
ಇಸ್ಮಾಯಿಲ್ 1997 ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಭಾರತದಲ್ಲಿ ಅತಿದೊಡ್ಡ ಕ್ರೀಡಾ-ಸಂಬಂಧಿತ ಪ್ರಶಸ್ತಿ ಪಡೆದರು. 

## **ಹೊಂಕೊಂಗ್ವನ್ನು ಪ್ರತಿನಿಧಿಸುವುದು** 
2003 ರ ಡೇವಿಸ್ ಕಪ್ ಏಷ್ಯಾ / ಓಷಿಯಾನಿಯಾ ಜೋನ್ ಗ್ರೂಪ್ II ಟೈ ಮತ್ತು ತಜಿಕಿಸ್ತಾನದಲ್ಲಿ ಇಸ್ಮಾಯಿಲ್ ಹಾಂಗ್ ಕಾಂಗ್ ಅನ್ನು ಪ್ರತಿನಿಧಿಸಿದರು. ಅವರು ಮೂರು ಪಂದ್ಯಗಳಲ್ಲಿ ಆಡಿದರು, ಹಾಂಗ್ ಕಾಂಗ್ ತಜಾಕಿಸ್ತಾನ್ 4-1ರನ್ನು ಸೋಲಿಸಿದಂತೆ, ಅವರ ಎರಡು ಲೈವ್ ರಬ್ಬರ್ಗಳನ್ನು ಗೆದ್ದರು. ಮುಂದಿನ ವರ್ಷದಲ್ಲಿ ಫಿಲಿಪೈನ್ಸ್ ವಿರುದ್ಧದ ಸಮೂಹ ಪಂದ್ಯದ ಪಂದ್ಯಗಳಲ್ಲಿ ಡಬಲ್ಸ್ ರಬ್ಬರ್ ಅನ್ನು ಸ್ಪರ್ಧಿಸಲು ಅವರು ಜಾನ್ ಹುಯಿ ಜತೆ ಸೇರಿಕೊಂಡರು, ಆದರೆ ಹಾಂಗ್ ಕಾಂಗ್ ಬಿದ್ದಂತೆ ಜೋಡಿಯು ನೇರ ಸೆಟ್ಗಳಲ್ಲಿ ಸೋತರು, 1-4

## **ನಂತರದ ವೃತ್ತಿಜೀವನ:** 
[thumb|185x185px|[ಸಾನಿಯಾ ಮಿರ್ಜಾ ]]
2006 ರ ಕ್ರೀಡಾಋತುವಿನಲ್ಲಿ, ಗ್ರ್ಯಾಂಡ್ ಸ್ಲ್ಯಾಮ್ ಪಂದ್ಯಾವಳಿಗಳಲ್ಲಿ ತರಬೇತುದಾರರಾಗಿ ಇಸ್ಮಾಯಿಲ್ ತಮ್ಮ ಚೊಚ್ಚಲ ಪ್ರವೇಶವನ್ನು ಹೊಂದಿದ್ದರು, ಫ್ರೆಂಚ್ ಓಪನ್ ಮತ್ತು ವಿಂಬಲ್ಡನ್ ಪಂದ್ಯಾವಳಿಗಳಲ್ಲಿ ಸಾನಿಯಾ ಮಿರ್ಜಾ ಅವರನ್ನು ಕೋಚ್ ಮಾಡಿದರು.

ಇಸ್ಮಾಯಿಲ್ ಪ್ರಸ್ತುತ ಹಾಂಗ್ಕಾಂಗ್ನ ಅಬರ್ಡೀನ್ ಮರಿನಾ ಕ್ಲಬ್ನಲ್ಲಿ ಕಲಿಸುತ್ತದೆ, ಇದನ್ನು ಪೀಟರ್ ಬರ್ವಾಶ್ ಇಂಟರ್ನ್ಯಾಷನಲ್ ನಿರ್ವಹಿಸುತ್ತದೆ (ನೋಡಿ ಪೀಟರ್ ಬರ್ವಾಶ್). ಅವರು ಆರಂಭಿಕರಿಂದ ಮುಂದುವರೆದ ತರಬೇತುದಾರರ ಗುಂಪುಗಳು, ಮತ್ತು ಹೆಚ್ ಕೆ  ಯಲ್ಲಿ ಅತ್ಯುತ್ತಮವಾದುದು. ಏ ಮ್ ಸಿ  ನಲ್ಲಿ ಅವನ ಸಹವರ್ತಿ ತರಬೇತುದಾರರು, ಕ್ಯಾಟಲಿನ್ ಬಲ್ಕ್ಸು, ಜೆ  ಡಿ  ಷೇಡ್, ಮತ್ತು ಲೂಯಿಸ್ ಗ್ರೇಸಿಯ. ಅವರು ಹರಿಕಾರರಿಂದ ಮುಂದುವರೆದವರೆಗೂ ಗುಂಪುಗಳನ್ನು ಕಲಿಸುತ್ತಾರೆ. ಅವರು ಏ ಮ್ ಸಿ ತಂಡವನ್ನು 16 ಮತ್ತು ರಾಜಕುಮಾರ ಕಪ್ನಲ್ಲಿ ತರಬೇತು ಮಾಡಿದರು. ಕಬೀರ್ ಲಾರೋಯಾ, ಆಲಿವರ್ ಕಿಲ್ಪ್ಯಾಟ್ರಿಕ್, ದುರ್ವ್ ಮಲ್ಹೋತ್ರಾ, ಜಾಕಿ ಟ್ಯಾಂಗ್, ಕ್ಲೇರ್ ಸ್ಪ್ಯಾಕ್ಮ್ಯಾನ್, ಕ್ಯಾರೋಲಿನ್ ಜೆನ್ಸನ್, ರೆಹನ್ ಹೈಡರ್, ನಿಕೋಲಸ್ ಫುಚ್ಸ್, ಅಮಾನ್ ಇಸ್ಮಾಯಿಲ್ ಮತ್ತಿತರರು ತಂಡದಲ್ಲಿದ್ದರು.
ಬಿ. ಆರ್. ಪಾಟೀಲ್

**ಭೋಜರಾಜ್ ರಾಮಚಂದ್ರಪ್ಪ ಪಾಟೀಲ್**(ಬಿ. ಆರ್. ಪಾಟೀಲ್)ರವರು ಕರ್ನಾಟಕ ರಾಷ್ಟ್ರೀಯ ಒಬ್ಬ ರಾಜಕಾರಣಿಯಾಗಿದ್ದಾರೆ. ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದಲ್ಲಿ ಪ್ರಸ್ತುತವಾಗಿ ಸೇವೆಯನ್ನು ಸಲ್ಲಿಸುತ್ತಿದ್ದಾರೆ.ಇವರು ರಾಜ್ಯ ಜನತಾದಳದ ಯುವ ಘಟಕದ ರಾಜ್ಯಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ ಮತ್ತು ಜಾತ್ಯತೀತ ಜನತಾದಳದ ರಾಜ್ಯ ಕಾರ್ಯಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ, ರಾಮಕೃಷ್ಣ ಹೆಗ್ಡೆ  ಅವರ ಲೋಕಶಕ್ತಿ ದಳ ಪಕ್ಷದ ರಾಷ್ಟ್ರೀಯ ಕಾರ್ಯದರ್ಶಿ ಮತ್ತು ರಾಷ್ಟ್ರೀಯ ವಕ್ತಾರರಾಗಿ ಕಾರ್ಯನಿರ್ವಹಿಸಿದರು

## ವೃತ್ತಿಜೀವನ 
thumb|ಕಲಬುರ್ಗಿ ಜಿಲ್ಲೆಯ ನಕ್ಷೆ.
ಪಾಟೀಲ್‍ರವರು ಕಲಬುರಗಿ ಜಿಲ್ಲೆಯ ಆಳಂದ ತಾಲೂಕನ್ನು ಪ್ರತಿನಿಧಿಸುವ ಕರ್ನಾಟಕ ವಿಧಾನಸಭೆಯ ಮೂರು ಅವಧಿಯ ಸದಸ್ಯರಾಗಿದ್ದಾರೆ. 1983 ರಲ್ಲಿ ಮೊದಲ ಬಾರಿಗೆ ವಿಧಾನ ಸಭೆ ಸದಸ್ಯರಾಗಿದ್ದರು ಮತ್ತು ಅಧಿಕಾರಾವಧಿಯಲ್ಲಿ ವಿಧಾನ ಪರಿಷತ್ ಉಪಸಭಾಪತಿಯಾಗಿದ್ದರು ಮೇಲಾಗಿ ಸುಮಾರು 10 ತಿಂಗಳ ಕಾಲ ವಿಧಾನ ಪರಿಷತ್ ಹಂಗಾಮಿ ಸಭಾಪತಿಗಳಾಗಿ ಕಾರ್ಯನಿರ್ವಹಿಸಿದ್ದಾರೆ. ಅವರು ೧೫ ನವೆಂಬರ್ ೧೯೪೯ರಂದು ಅಳಂದ ತಾಲೂಕಿನ ಪ್ರಸ್ತುತ ಕರ್ನಾಟಕ ರಾಜ್ಯದ ಸರಸಂಭಾ ಗ್ರಾಮದಲ್ಲಿ ಜನಿಸಿದರು. ಗುಲ್ಬರ್ಗ ನಗರದ ಹೊರವಲಯದಲ್ಲಿರುವ ಶಹಾಬಜಾರ್ ನಾಕಾ ಸಮೀಪ, ರಸ್ತೆ ಸಂಚಾರವನ್ನು ತಡೆಗಟ್ಟಿದ್ದರಿಂದ ಅಳಂದ ಶಾಸಕ ಬಿ ಆರ್ ಪಾಟೀಲ್ ಮತ್ತು ಸುಮಾರು ೩೦೦ ಅನುಯಾಯಿಗಳನ್ನು ಪೊಲೀಸರು ಬಂಧಿಸಿದರು. ಆಳಂದ ಕ್ಷೇತ್ರದ ಮೂಲಕ ಹಾದುಹೋಗುವ ರಾಜ್ಯ ಹೆದ್ದಾರಿಯಲ್ಲಿ ದುರಸ್ತಿ ಕಾರ್ಯಗಳನ್ನು ಪೂರ್ಣಗೊಳಿಸದ ಕಾರಣ, ಗುತ್ತಿಗೆದಾರರಾಗಿದ್ದ ಎ. ಕೆ. ಪಾಟೀಲ್‍ರವರನ್ನು ಸರ್ಕಾರ ಕಪ್ಪುಪಟ್ಟಿ ಮಾಡಿದ್ದರಿಂದ ಪಾಟೀಲ್‍ರವರು ರಾಸ್ತಾ ರೋಕೊ ನಡೆಸಿದರು.

## ವೈಯಕ್ತಿಕ ಜೀವನ 
ಬಿ. ಆರ್. ಪಾಟೀಲ್‍ರವರು ರಾಮಚಂದ್ರಪ್ಪ ಎಂ. ಪಾಟೀಲ್ ಮತ್ತು ಗಂಗಾಬಾಯಿ ಆರ್ ಪಾಟೀಲ್ ಅವರ ಮೂರನೇ ಮಗನಾಗಿ ಹುಟ್ಟಿದರು. ಅವರ ತಂದೆ ಕ್ರಾಂತಿಕಾರಿ ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು ಮತ್ತು ಆಡಳಿತಾತ್ಮಕ ನಿಜಾಮಿನ ಕ್ರೂರ ರಝಾಕಾರ್ ಸೈನ್ಯದ ವಿರುದ್ಧದ ಹೋರಾಟದ ಭಾಗವಾಗಿದ್ದರು. ಸ್ವಾತಂತ್ರ ದೊರಕಿದ ನಂತರವೂ ನಿಜಾಮರು ತಾವು ಆಳುತ್ತಿದ್ದ ಪ್ರದೇಶವನ್ನು ತೊರೆಯದಿದ್ದರೂ ಅವರ ತಂದೆ ೧೯೪೭ರ ಆಗಸ್ಟ್ ೧೫ರಂದು ರಾಷ್ಟ್ರದ ಸ್ವಾತಂತ್ರ್ಯವನ್ನು ಆಚರಿಸಿದರು. ಆದ್ದರಿಂದ ಅವರು ನಿಜಾಮರ ಸೇನೆಯ ಗುರಿಯಾಗಿ ಮುಂಬೈಯ ಗೋಗವ್ನ್ ಗೆ  ತಪ್ಪಿಸಿಕೊಳ್ಳಬೇಕಾಯಿತು. ಭೋಜರಾಜ್‍ರವರು ಕೇವಲ ಎರಡು ವರ್ಷದವರಾಗಿದ್ದಾಗ ರಾಮಚಂದ್ರಪ್ಪರವರು ನಿಧನರಾದರು. ಅವರ ತಾಯಿ ಗಂಗಾಬಾಯಿಯವರು ತನ್ನ ಮಕ್ಕಳನ್ನು ಬಹಳ ಕಷ್ಟಪಟ್ಟು ಮತ್ತು ಜವಾಬ್ದಾರಿಯಿಂದ ಬೆಳೆಸಿದರು. ಕೃಷಿ ಭೂಮಿಯ ಮೂರು ತೇಪೆಗಳು ದೂರ-ದೂರವಿದ್ದರೂ ಅದನ್ನು ನೊಡಿಕೊಳ್ಳುವುದರೊಂದಿಗೆ ಅವರು ಎದುರಿಸುತ್ತಿದ್ದ ಕಷ್ಟಗಳನ್ನು ಮತ್ತು ತನ್ನ ಕಠಿಣವಾದ ಪರಿಸ್ಥಿತಿಯನ್ನು ಅವರ ಮಕ್ಕಳಿಗೆ ಅರಿವಾಗದಂತೆ ತನ್ನ ಎರಡು ಮಕ್ಕಳಿಗೆ ಶಿಕ್ಷಣ ಸೌಲಭ್ಯವನ್ನು ದೊರಕಿಸಿಕೊಟ್ಟರು. ಗಂಗಾಬಾಯಿ ಯಾವುದೇ ಧಾರ್ಮಿಕ ಮತ್ತು ಔಪಚಾರಿಕ ಶಿಕ್ಷಣವನ್ನು ಹೊಂದಿಲ್ಲದಿದ್ದರೂ ಸಹಾ, ಪುರಾಣಗಳು ಮತ್ತು ಇತರ ಧಾರ್ಮಿಕ ಪಠ್ಯಗಳನ್ನು ನಿರಂತರವಾಗಿ ಓದುತ್ತಿದ್ದರು. ಮಹಾರಾಷ್ಟ್ರದ ಕೆಶೆಗಾಂವ್‍ನ ಗಂಗಾಬಾಯಿಯ ಸಹೋದರ ಮತ್ತು ಅವರ ಚಿಕ್ಕಪ್ಪ ಶರಣಪ್ಪ ಪಾಟೀಲ್‍ರೂ ಸಹಾ, ಬಿ. ಆರ್. ಪಾಟೀಲ್‍ರವರ ಮೇಲೆ ದೊಡ್ಡ ಪ್ರಭಾವ ಬೀರಿದರು. ಶರಣಪ್ಪ ಸ್ವಾತಂತ್ರ್ಯಕ್ಕಿಂತ ಮುಂಚೆಯೇ ರಾಮಚಂದ್ರನ ಅನುಯಾಯಿ ಮತ್ತು ಕ್ರಾಂತಿಕಾರಿ ಹಾಗೂ ಸ್ವಾತಂತ್ರ್ಯದ ನಂತರ ರಾಜಕಾರಣಿ. ಅವರು ತಮ್ಮ ಭಾವ ರಾಮಚಂದ್ರನ ಮೂಲಕ ಕಲಿತ ನಾಯಕತ್ವದ ಗುಣಗಳನ್ನು ತನ್ನ ಸೋದರಳಿಯ ಭೋಜರಾಜ್ ಅವರಿಗೆ ಕಲಿಸಿ ಅವರ ತಂದೆಯಿಲ್ಲದ ಕೊರತೆಯನ್ನು ನೀಗಿಸಿದರು.

## ಬಾಲ್ಯದ ಜೀವನ 
ತನ್ನ ಬಾಲ್ಯದಲ್ಲೇ ಅತ್ಯಂತ ಸಕ್ರಿಯ ಮತ್ತು ಹಠಮಾರಿಯಾಗಿದ್ದ ಪಾಟೀಲ್‍ರವರು ತಮ್ಮ ಹಳ್ಳಿಯವರ ದಿನನಿತ್ಯದ ಪಾಡು ಮತ್ತು ಹೋರಾಟಗಳನ್ನು ನೋಡಿ ಬೆಳೆದವರು. ಹಳ್ಳಿಗರು ಎದುರಿಸುತ್ತಿರುವ ಸಮಸ್ಯೆಗಳನ್ನು ಪರಿಹರಿಸಲು ಬದಲಾವಣೆಗಳನ್ನು ತರಲು ಅವರು ಬಯಸಿದ್ದರು. ಇದಕ್ಕೆ ಉದಾಹರಣೆ, ಅವರು ತಮ್ಮ ಪ್ರೌಢಶಾಲೆಯಲ್ಲಿ ಒಂದು ಯುವಕರ ಗುಂಪಿನ ನಾಯಕತ್ವವನ್ನು ವಹಿಸಿ ಊರಿನಲ್ಲಿ ಮದ್ಯವನ್ನು ತಯಾರಿಸಿದ ಮತ್ತು ಮಾರಾಟ ಮಾಡಿದ ಜನರನ್ನು ಹುಡುಕಿಕೊಂಡು ಹೋಗುತ್ತಿದ್ದರು ಮತ್ತು ಹಳ್ಳಿಗರಿಗೆ ಪ್ರಭಾವ ಬೀರಿದ ಮೋಸದ ಮದ್ಯವನ್ನು ತಯಾರಿಸುವ ರಚನೆಯನ್ನು ನಾಶಪಡಿಸಿದರು.
## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಸುಬ್ಬರಾಮನ್ ವಿಜಯಲಕ್ಷ್ಮಿ

**ಸುಬ್ಬರಾಮನ್ ವಿಜಯಲಕ್ಷ್ಮಿ**ಯವರು ಭಾರತದ ಚೆಸ್ (ಚದುರ೦ಗ) ಆಟಗಾರ್ತಿಯಗಿದ್ದು  ಎಫ್.ಐ.ಡಿ.ಇ (F.I.D.E) ಅ೦ತರಾಷ್ಟ್ರೀಯ ಮಹಿಳಾ ಗ್ರಾ೦ಡ್ ಮಾಸ್ಟರ್  ಬಿರುದುನ್ನು ಪಡೆದ ಮಹಿಳೆಯಾಗಿದ್ದರು, ಈ ಬಿರುದನ್ನು ಪಡೆದ  ಪ್ರಥಮ ಮಹಿಳೆ ಇವರು. ಒಲ೦ಪಿಕ್ ಚೆಸ್ ಪುರುಷ ಆಟಗಾರರಿಗಿ೦ತ ಹೆಚ್ಚು ಪದಕಗಳನ್ನು ಪಡೆದ ಹೆಗ್ಗಳಿಕೆ ಇವರದು. ಇವರು ಹೆಚ್ಚು ಕಡಿಮೆ ಭಾರತದ ಏಲ್ಲಾ ರಾಷ್ಟ್ರೀಯ ಚೆಸ್ ಬಿರುದುಗಳನ್ನು ಮತ್ತು ಸೀನಿಯರ್ ಬಿರುದುಗಳನ್ನು ಪಡೆದವರಾಗಿದ್ದಾರೆ. ಚದುರಂಗದಲ್ಲಿ ಭಾರತದ ಅತ್ಯಂತ ಪ್ರಸಿದ್ಧ ಆಟಗಾರರಲ್ಲಿ ಸುಬ್ಬರಾಮನ್ ವಿಜಯಲಕ್ಷ್ಮಿ ಒಬ್ಬರು.

## ಆರಂಭಿಕ ಜೀವನ 
ವಿಜಯಲಕ್ಷ್ಮಿಯವರು ೨೫ ಮಾರ್ಚ್ ೧೯೭೯ರಲ್ಲಿ ಮದ್ರಾಸ್ (ಚೆನ್ನೈ )ಯಲ್ಲಿ ಜನ್ಮ ತಾಳಿದರು. ಇವರು ತಮ್ಮ ತ೦ದೆಯವರಿ೦ದ ಚೆಸ್ ಆಟವನ್ನು ಕಲಿತರು. ಇವರ ಪತಿ ಇಂಡಿಯನ್ ಗ್ರಾ೦ಡ್ ಮಾಸ್ಟರ್ ಶ್ರೀರಾಮ್ ಜಾ, ಇವರ ಸಹೋದರಿಯರಾದ ಎಸ್.ಮೀನಾಕ್ಷಿ ಹಾಗು ಎಸ್.ಭಾನುಪ್ರಿಯಾ,  ಅವರು ಕೂಡ ಚೆಸ್ ಆಟಗಾರ್ತಿಯರಾಗಿದ್ದರು. ಇವರ ಮೊದಲ ಚೆಸ್ ಟೂರ್ನಮೆಂಟ್ ೧೯೮೬ರಲ್ಲಿ ನೆಡೆದ ತಾಲೆ ಚೆಸ್ ಓಪನ್ ಟೂರ್ನಮೆಂಟ್. 
## ಸಾಧನೆಗಳು 
೧೯೮೮ ಮತ್ತು ೧೯೮೯ರಲ್ಲಿ ಇವರು ಅಂಡರ್ ೧೦ ಹುಡುಗಿಯರ ವಿಭಾಗದ ಇಂಡಿಯನ್ ಚಾಂಪಿಯನ್‍ಷಿಪ್ ಪದಕ ಪಡೆದರು. ಹಾಗೆಯೇ ಅಂಡರ್ ೧೨ ವಿಭಾಗದಲ್ಲಿಯೂ ಎರಡು ಬಾರಿ ಜಯ ಗಳಿಸಿದ್ದಾರೆ. ೧೯೯೫ರಲ್ಲಿ ಮದ್ರಾಸ್‍ನಲ್ಲಿ ನಡೆದ ವಿಭಾಗೀಯ ಮಟ್ಟದ ಟೂರ್ನಮೆಂಟ್‍ನಲ್ಲಿ ದ್ವಿತೀಯ ಸ್ಥಾನ ಪಡೆದಿದ್ದಾರೆ. ಏಷಿಯನ್ ಜ಼ೋನ್ ಟೂರ್ನಮೆಂಟ್‍ನಲ್ಲಿ, ತೆಹೆರಾನ್ ೧೯೯೭ರಲ್ಲಿ ಜಯಗಳಿಸಿದ್ದಾರೆ. ಮುಂಬೈನಲ್ಲಿ ೧೯೯೯ರಲ್ಲಿ ನಡೆದ ಟೂರ್ನಮೆಂಟ್‍ನಲ್ಲಿ ಇವರು ಗೆಲುವನ್ನು ತಮ್ಮದಾಗಿಸಿಕೊ೦ಡಿದ್ದಾರೆ. ೧೯೯೬ರಲ್ಲಿ ಕೊಲ್ಕತ್ತಾದ ಕಾಮನ್‍ವೆಲ್ತ್  ವಿಮೆನ್ಸ್ ಚಾಂಪಿಯನ್ (Common Wealth Champion) ಟೈಟಲ್ ಅನ್ನು ತಮ್ಮದಾಗಿಸಿಕೊಂಡಿದ್ದಾರೆ. ಹಾಗೆಯೇ ೨೦೦೩ರಲ್ಲಿ ಇದೇ ಚಾಂಪಿಯನ್‍ಷಿಪ್ ಅನ್ನು  ಮುಂಬೈನಲ್ಲಿ ಪಡೆದಿದ್ದಾರೆ. ಇವರು ೧೯೯೫ರಲ್ಲಿ ಮದ್ರಾಸ್‍ನಲ್ಲಿ ನಡೆದ ಇಂಡಿಯನ್ ವಿಮೆನ್ಸ್ ಚಾಂಪಿಯನ್‍ಷಿಪ್ ಅನ್ನು ಗೆದ್ದಿದ್ದಾರೆ.

೧೯೯೮ರಲ್ಲಿ ಇಂಡಿಯನ್ ನ್ಯಾಷನಲ್ ಮತ್ತು ವಿಮೆನ್ಸ್ ಚೆಸ್ ಒಲಂಪಿಯಾಡ್‍ನಲ್ಲಿ ಭಾಗವಹಿಸಿದ್ದಾರೆ. ೨೦೦೦ನೇ ವರ್ಷದಲ್ಲಿ ಇಸ್ತಾಂಬುಲ್‍ನಲ್ಲಿ ನಡೆದ ೩೪ನೇ ಚೆಸ್ ಒಲಂಪಿಯಾಡ್‍ನಲ್ಲಿ ಇವರು ಬೆಳ್ಳಿ ಪದಕವನ್ನು ಪಡೆದಿದ್ದು, ಬೋರ್ಡ್ ೧ ಪ್ರದರ್ಶನಕ್ಕಾಗಿ ಈ ಪದಕವನ್ನು ಪಡೆದಿದ್ದಾರೆ. ೨೦೦೨ರಲ್ಲಿ ಬ್ಲೆಡ್‍, ಸ್ಲೋವೇನಿಯನಲ್ಲಿ ನೆಡೆದಾಗಲೂ ಇದೇ ಬಿರುದನ್ನು ಪಡೆದಿದ್ದಾರೆ. ೨೦೦೭ರಲ್ಲಿ ವಿಜಯಲಕ್ಷ್ಮಿಯವರು ಲಿಯೋನಾರ್ಡೊ ಡಿ ಬೋನ ಮೆಮೋರಿಯಲ್ ಚಾಂಪಿಯನ್‍ಷಿಪ್‍ಅನ್ನು(Leonardo di Bona Memorial) ಗೆದ್ದಿದ್ದು, ಇದು ಇಟಲಿಯ ಕಟ್ರೋದಲ್ಲಿ ನೆಡೆಸಲಾಗಿತ್ತು. ೨೦೧೬ರಲ್ಲಿ ವಿಜಯಲಕ್ಷ್ಮಿಯವರು ಚೆನ್ನೈ ಓಪನ್‍ನಲ್ಲಿ ರಷ್ಯನ್ ಗ್ರಾ೦ಡ್ ಮಾಸ್ಟರ್‍ ಬೋರಿಸ್ ಗ್ರಾಚೇವ್(Boris Grachev) ಅವರೊ೦ದಿಗೆ ೨-೩ನೇ ಸ್ಥಾನಕ್ಕಾಗಿ ಟೈಡ್ ಆಗಿದ್ದು ವಿಷೇಶವಾಗಿದೆ.

## ಪ್ರಶಸ್ತಿಗಳು ಮತ್ತು ಬಿರುದುಗಳು 
೨೦೦೧ರಲ್ಲಿ ಭಾರತದ ರಾಜ್ಯ ಸರ್ಕಾರ ವಿಜಯಲಕ್ಷ್ಮಿಯವರ ಸಾಧನೆಗೆ ಅರ್ಜುನ ಅವಾರ್ಡ್(Arjuna Award)ಪ್ರಶಸ್ತಿಯನ್ನು ಇವರಿಗೆ ನೀಡಿದೆ. ವಿಜಯಲಕ್ಷ್ಮಿಯವರು ಭಾರತದ ಪ್ರಥಮ  ಡಬ್ಲ್ಯೂ.ಜಿ.ಎಮ್.(WGM) ಆಗಿದ್ದಾರೆ. ೧೯೯೬ರ ಕೊಲ್ಕತ್ತಾ, ೧೯೯೯ರ ಕೊಜ್ಹಿಕೊಡೆ, ೨೦೦೦ರ ಮುಂಬೈ, ೨೦೦೧ರ ನವ ದೆಹಲಿ ಮತ್ತು ೨೦೦೨ರ ಲಖ್‍ನೌ ಬಿರುದುಗಳನ್ನು ಗಳಿಸಿದ್ದಾರೆ.

## ಉಲ್ಲೇಖಗಳು 
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ರಾಜ್ಯಶ್ರೀ ಕುಮಾರಿ

**ರಾಜ್ಯಶ್ರೀ ಕುಮಾರಿ** (ಜನನ ೪ ಜೂನ್ ೧೯೫೩) ಭಾರತದ ಮಾಜಿ ಸ್ಪರ್ಧಾ ಶೂಟರ್. ೧೯೬೮ ರಲ್ಲಿ, ೧೬ ನೇ ವಯಸ್ಸಿನ ರಾಜ್ಯಶ್ರೀಯವರಿಗೆ ಅರ್ಜುನ ಪ್ರಶಸ್ತಿಯನ್ನು ನೀಡಲಾಯಿತು. ಅವರು ಬಿಕಾನೇರ್‌ನ ಮಹಾರಾಜ ಡಾ. ಕರ್ಣಿ ಸಿಂಗ್ ಮತ್ತು ಮಹಾರಾಣಿ ಸುಶೀಲಾ ಅವರ ಪುತ್ರಿ.

ಅವರು ಮಹಾರಾಜ ಗಂಗಾ ಸಿಂಗ್‌ಜಿ ಟ್ರಸ್ಟ್‌ನ ಅಧ್ಯಕ್ಷೆ ಮತ್ತು ಲಾಲ್‌ಗಢ ಅರಮನೆಯ ಮಾಲೀಕರಾಗಿದ್ದಾರೆ. ರಾಜ್ಯಶ್ರೀ ಅವರು ಅನೇಕ ಚಾರಿಟಬಲ್ ಟ್ರಸ್ಟ್‌ಗಳನ್ನು ನಡೆಸುತ್ತಿದ್ದಾರೆ ಮತ್ತು ಬಿಕಾನೇರ್‌ನಲ್ಲಿ ನೆಲೆಸಿದ್ದಾರೆ. ಚಿಕ್ಕವಯಸ್ಸಿನಲ್ಲೇ ಮದುವೆಯಾದರು, ಭಿನ್ನಾಭಿಪ್ರಾಯಗಳಿಂದ ವಿಚ್ಛೇದನ ಪಡೆದರು. ಅವರ ಮಗಳು ಅನುಪಮಾ ಕುಮಾರಿ ಮತ್ತು ಮಗ ಸಜ್ಜನ್ ಸಿನ್.

## ವೃತಿ ಜೀವನ 
* ೧೯೬೦ - ಹನ್ನೆರಡು ವರ್ಷ ವಯಸ್ಸಿನ ಜೂನಿಯರ್ ವಿಭಾಗದಲ್ಲಿ, ಏಳು ವಯಸ್ಸಿನಲ್ಲಿ ಇವರು ರಾಷ್ಟ್ರೀಯ ಏರ್ ರೈಫಲ್ ಚಾಂಪಿಯನ್‍ಶಿಪ್ ಅನ್ನು ಗೆದ್ದರು.

* ೧೯೬೩ - ಹತ್ತು ವರ್ಷದವರಿದ್ದಾಗ ಓಪನ್ ಚಾಂಪಿಯನ್‍ಶಿಪ್ ಟ್ರೋಫಿಯನ್ನು ಗೆದ್ದರು.

* ೧೯೬೫ - ಹನ್ನೆರಡನೇ ವಯಸ್ಸಿನಲ್ಲಿ ಚಾಂಪಿಯನ್‍ಶಿಪ್ ಟ್ರೋಫಿಯನ್ನು ಮತ್ತೆ ಗೆದ್ದರು.

* ೧೯೬೭ - ಅಹಮದಾಬಾದ್‍ನಲ್ಲಿ ನಡೆದ ಅಖಿಲ ಭಾರತ ಆಯ್ಕೆ ಟ್ರಯಲ್ಸ್‌ನಲ್ಲಿ ೧೪ ನೇ ವಯಸ್ಸಿನಲ್ಲಿ ಅವರು ೩೫೮/೪೦೦ ರ ಹೊಸ ರೈಫಲ್ ಶೂಟಿಂಗ್‍ನಲ್ಲಿ ೩೩೩ ಪಾಯಿಂಟ್‍ಗಳ ದೊಡ್ಡ ಅಂತರದಿಂದ ಗೆದ್ದರು. ಬೊಲೊಗ್ನಾದಲ್ಲಿ ನಡೆದ ವರ್ಲ್ಡ್ ಶೂಟಿಂಗ್ ಚಾಂಪಿಯನ್‍ಶಿಪ್‍ನಲ್ಲಿ ಮೂರನೇ ಸ್ಥಾನ ಪಡೆದರು. 

*೧೯೬೮ - ಮದ್ರಾಸ್‍ನಲ್ಲಿ ನಡೆದ ೧೩ ನೇ ರಾಷ್ಟ್ರೀಯ ಶೂಟಿಂಗ್ ಚಾಂಪಿಯನ್‍ಶಿಪ್‍ನಲ್ಲಿ ರಾಜ್ಯಾಶ್ರೀ ಕುಮಾರಿಯವರು ಶೂಟಿಂಗ್‍ನಲ್ಲಿ ಅತಿ ಹೆಚ್ಚು ಚಿನ್ನದ ಪದಕಗಳನ್ನು ಗೆದ್ದರು.

* ೧೯೬೯ - ಭೋಪಾಲ್‍ನಲ್ಲಿ ನಡೆದ ೧೪ ನೇ ರಾಷ್ಟ್ರೀಯ ಶೂಟಿಂಗ್ ಚಾಂಪಿಯನ್‍ಶಿಪ್‍ನಲ್ಲಿ ಪ್ರಿನ್ಸೆಸ್ ರಾಜ್ಯಾಶ್ರೀ ಕುಮಾರಿಯವರು ಲೇಡೀಸ್ ಒಲಂಪಿಕ್ ಕ್ಲೇ ಪಾರಿವಾಳ ಟ್ರ್ಯಾಪ್ ಸ್ಪರ್ಧೆಯಲ್ಲಿ ಭಾಗವಹಿಸಿದರು ಮತ್ತು ಎರಡನೆಯ ಸ್ಥಾನ ಪಡೆದರು. ಈ ವರ್ಷದ ಕ್ರೀಡಾಪಟು ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು. 

* ೧೯೭೦ - ನ್ಯಾಷನಲ್ ಶೂಟಿಂಗ್ ಚಾಂಪಿಯನ್‍ಶಿಪ್‍ನಲ್ಲಿ, ಅವರು ಟ್ರ್ಯಾಪ್ಶೂಟಿಂಗ್ (ಐ.ಆರ್) ನಲ್ಲಿ ೧೦೦ ರಲ್ಲಿ ೯೨ ಅಂಕ ಗಳಿಸಿ  ರಾಷ್ಟ್ರೀಯ ದಾಖಲೆಯನ್ನು ಮಾಡಿದರು.

## ಪ್ರಶಸ್ತಿಗಳು 
*ಅರ್ಜುನ ಪ್ರಶಸ್ತಿ

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕ್ರೀಡಾಪಟುಗಳು
ಕಡಕ್‌ನಾತ್(ಖಡಕ್‌ನಾಥ್)

**ಖಡಕ್ನಾಥ್** ಎಂಬುದು ಮಧ್ಯಪ್ರದೇಶದ ಜಬುವಾ ಹಾಗೂ ಧರ್ ಜಿಲ್ಲೆಗಳ ಆದಿವಾಸಿ, ಬುಡಕಟ್ಟು ಹಾಗು ಗ್ರಾಮೀಣ ಜನತೆಯ ಹೊಟ್ಟೆ ತಣಿಸುವ ಕೋಳಿ ತಳಿ. ಇವುಗಳ ಮಾಂಸವೂ ಕರ್ರಗಾಗಿರುವುದರಿಂದ **ಕಾಳಿಮಸಿ** ಎಂದೂ ಪ್ರಸಿದ್ಧ. ಈ ಕೋಳಿ ದೇಸಿ ತಳಿ. ಮಧ್ಯಪ್ರದೇಶಕ್ಕೇ ಸೇರಿದ ತಳಿ ಎಂಬುದೂ ಸಾಬೀತಾಗಿದೆ. ಮಧ್ಯಪ್ರದೇಶವಲ್ಲದೇ ರಾಜಸ್ಥಾನ ಹಾಗು ಗುಜರಾತಿನ ಕೆಲವು ಕಡೆ ಇದರ ಸಾಕಾಣಿಕಾ ಕಾರ್ಯ ಇತ್ತೀಚಿಗೆ ನಡೆಯುತ್ತಿದೆ. ಕೊಕ್ಕಿನಿಂದ ಹಿಡಿದು ಕಾಲು ಉಗುರು ಗರಿ ಎಲ್ಲವೂ ಕಪ್ಪು ಬಣ್ಣ, ಜೊತೆಗೆ ಹಸಿರಿನ ವರ್ಣವೈವಿಧ್ಯವೂ ಇದೆ. ಮೊಟ್ಟೆ ಕಂದು ಬಣ್ಣ ಮತ್ತು ಕೋಳಿ ಮರಿ ನೀಲಿ ಹಾಗು ಕಪ್ಪು ಬಣ್ಣ ಮಿಶ್ರಿತವಾಗಿರುತ್ತದೆ. ಮಧ್ಯಪ್ರದೇಶದಲ್ಲಿ ಈ ಕೋಳಿಗಳನ್ನು ಪವಿತ್ರವಾದ ಹಕ್ಕಿಯೆಂದೂ ಪರಿಗಣಿಸಿ ಪ್ರತೀ ದೀಪಾವಳಿಯ ನಂತರ ದೇವಿಗೆ ಬಲಿಯನ್ನಾಗಿ ನೀಡುತ್ತಾರೆ.

## ಈ ಕೋಳಿ ಹೇಗೆ ಭಿನ್ನ?
ಉಳಿದ ನಾಟಿ ಕೋಳಿಗಳಿಗೆ ಹೋಲಿಸಿದರೆ ‘ಕಾಳಿಮಸಿ’ಯು ಒಂದು ಕೈ ಮೇಲಿನದು ಎಂದು ಸಾಬೀತುಪಡಿಸಿದೆ 

*6-7 ತಿಂಗಳಲ್ಲಿ ಕೋಳಿಯ ತೂಕ – 1.5 ಕೆ.ಜಿ 
*ಪೂರ್ಣ ವಿಕಸನ – 180 ದಿನಗಳಲ್ಲಿ 
*ವಾರ್ಷಿಕ ತತ್ತಿ ಉತ್ಪಾದನೆ – 105
*40 ದಿನಗಳಲ್ಲಿ ಮೊಟ್ಟೆಯ ತೂಕ – 49 ಗ್ರಾಂ 
*ಫಲವಂತಿಕೆ – 55%

## ಉಪಯೋಗಗಳು
* ರುಚಿಕರವಾದ ಮಾಂಸ 
* ಮಾಂಸಕ್ಕೆ ಔಷಧೀಯ ಗುಣಗಳಿವೆ 
* ಎಲ್ಲಾ ತರಹದ ಪರಿಸರಕ್ಕೂ ಇವು ಒಗ್ಗಿಕೊಳ್ಳುತ್ತವೆ
* ಮಾಂಸ ಹಾಗು ಮೊಟ್ಟೆ ಉತ್ತಮ ಕ್ರಯಕ್ಕೆ ಮಾರಲ್ಪಡುತ್ತದೆ 
* ಮಾಂಸ : 600-800/ಕೆ.ಜಿ 
* ಮೊಟ್ಟೆ : 40-50/ಮೊಟ್ಟೆ 
* ಮಾಂಸ ಸೇವನೆಯಿಂದ ಹಿಮೊಗ್ಲೋಬಿನ್ ಹೆಚ್ಚಾಗುತ್ತದೆ 
* ಮೊಟ್ಟೆಯನ್ನು ತಲೆನೋವು, ಆಸ್ತ್ಮಾ ಔಷಧಿಗಳಲ್ಲಿ ಬಳಸಲಾಗುತ್ತದೆ
* ಅಧಿಕ ರಕ್ತದೊತ್ತಡ, ಹೃದ್ರೋಗ, ನರರೋಗ, ಪಾರ್ಶ್ವವಾಯು, ರಕ್ತ ಹೆಪ್ಪುಗಟ್ಟುವಿಕೆ ಇರುವವರಿಗೆ ಪ್ರಯೋಜನಕಾರಿ 
* ಹೋಮಿಯೋಪತಿ ಔಷಧಿ ಪದ್ಧತಿಯಲ್ಲಿ ಬಳಕೆಯಾಗುತ್ತಿದೆ 
* ಇವುಗಳು ಅಡುಗೆಮನೆಯ ತ್ಯಾಜ್ಯಗಳಲ್ಲೂ ಬದುಕಬಲ್ಲದು 
* ಸರಿಯಾದ ಮಾರುಕಟ್ಟೆಯ ಸಂಪರ್ಕದಾರಿ ಸಿಕ್ಕರೆ ಅತ್ತ್ಯುತ್ತಮ ಲಾಭ ತಂದುಕೊಡಬಲ್ಲದು

## ಸಾಕಾಣಿಕೆ
ಒಳ್ಳೆಯ ತಳಿಗಳನ್ನು ಆಯ್ದು, ಸರಿಯಾದ ಲಸಿಕೆಗಳನ್ನು ನೀಡಿ ಆರಂಭದ ದಿನಗಳಲ್ಲಿ ನಿಯಂತ್ರಿತ ಪರಿಸರದ ಅವಶ್ಯಕತೆ ಇದೆ. 30-40 ಮರಿಗಳಿಂದ ಆರಂಭಿಸುವುದು ಸೂಕ್ತ. ಅನುಭವವಾದಂತೆ ಮರಿಗಳ ಸಂಖ್ಯೆ ಹೆಚ್ಚಿಸತಕ್ಕದ್ದು. ಆಹಾರದ ಕುರಿತ ಮಾಹಿತಿಯನ್ನು ಕೋಳಿ ಸಾಕಾಣಿಕಾ ಮಾಹಿತಿ ಕೇಂದ್ರದಿಂದ ಪಡೆದುಕೊಳ್ಳುವುದು. ಕೆಲ ರಾಜ್ಯಗಳು ಇವುಗಳ ಸಂಖ್ಯೆ ಶಮನಗೊಳ್ಳುತ್ತಿರುವುದರಿಂದ ಪ್ರೋತ್ಸಾಹ ಧನಗಳನ್ನೂ ಘೋಷಿಸುತ್ತಿವೆ.

## ನ್ಯೂನತೆ
* ಅಸಮರ್ಪಕ ತಳಿ ಸಂಖ್ಯೆ 
* ಆರ್ಥಿಕ ಸಹಾಯದ ದುರ್ಲಭ 
*  ಈ ತಳಿಗಳ ಸಾಕಾಣಿಕೆಗೆ ಉತ್ತಮ ಅನುದಾನ ಹಾಗು ಸಾಲಗಳು ದೊರಕದೆ ಇರುವುದು

## ಉಲ್ಲೇಖಗಳು 

ವರ್ಗ:ಪಕ್ಷಿಗಳು